text:
U14 dreingir góð úrslit um vikuskiftið
Dreingir16-04-2013 - Jónfinn Petursson
Kappingin hjá U14 dreingjum er so smátt komin í gongd. Vit hava fimm lið við í landskappingini. Eitt lið í bólki A og tvey lið í ávíkavist bólki B og C.
Um vikuskiftið vóru fleiri dystir leiktir og úrslitini vóru sum so góð.
HB a - Skála 10 - 0
HB b - NSÍ b 4 - 0
HB c - KÍ c 6 - 1
07 Vestur b - HB d 1 - 0
HB e - MB 3 - 6
Fínasta slag og sum tað gløgga eygað sær, eru vit væl umboðaði í hesum aldursbólkinum, so nógv gott er at byggja á. Annars ber til at lesa nógv meira um kappingina hjá U14 dreingjum her.


c: text/html

text:
Heiðursløn til barna- og ungdómsarbeiði 2018
Føroya Ungdómsráð fer á Landsfundi FUR’s í mars 2018 at heiðra persónar og verkætlanir innan barna- og ungdómsarbeiði í Føroyum.
Starvsstjórnin í FUR letur árliga heiðursløn til verkætlanir og einstaklingar. Latnar vera upp til tríggjar heiðurslønir. Heiðursløn FURs er eitt heiðursbræv og ein heiðursløn kr. 5.000 – 10.000.
Endamál FURs við at lata heiðurslønina er, at:
- geva eldsálum innan barna- og ungdómsfelagarbeiði viðurkenning
- geva virknum barna- og ungdómsfeløgum viðurkenning fyri sítt arbeiði
- vekja áhugan millum børn og ung fyri sjálvbodnu barna- og ungdómsfelagsskapunum
- vísa á samfelagsliga týdningin á arbeiðinum hjá sjálvbodnum barna- og ungdómfelagsskapum.
Møguleiki er fyri at fáa heiðursløn FURs fyri nógv ymiskt. t.d.:
- fólk, sum ganga undan og brenna fyri barna- og ungdómsarbeiði – sonevndar eldsálir.
- eitt serligt tiltak fyri børn og/ella ung á staðnum
- tiltøk sum børn ella ung skipað fyri, sum t.d. hjálpartiltak fyri eldri. Tiltøk, sum varpa ljós á t.d. happing, umhvørvi e.a.
- ein serliga krevjandi verkætlan
- ein slóðbrótandi verkætlan
- eitt serliga væleydnað kunningar og/ella upplýsingar tiltak
Á Landsfundi FUR’s 2017 heiðurslønir latnar til:
- Hjørdis Johansen, Dramaverkstaðið fyri avrik sum íbirtari fyri børn og ung leiklistini í Føroyum at frama ígjøgnum nógv ár.
- Jóna Venned, KFUM skótarnir í Føroyum fyri fyrimyndarliga og týdningarmikla arbeiði sum Jóna Venned ger fyri skótaarbeiði í Føroyum.
- Blákross Ungdóm fyri verkætlanina Liv Lívið, sum eitt stórt og vælgjørt tiltak, ið nógv fólk hava tikið lut í og fingið gleða av og at verkætlanin setir fokus á evni, sum eru týdningarmikil og alment gagnlig.
Øll kunnu senda uppskot inn
Við hesum bjóða vit øllum at senda inn uppskot um, hvør skal fáa heiðurin. Innstillingarblað er tøkt á www.fur.fo. Í uppskotinum skal grundgevast fyri, hví víðkomandi persónur ella verkætlan eigur at fáa heiðurin.
Seinasta freist at senda uppskot inn um, hvør skal móttaka heiðurin, er 15. februar 2018. Uppskot skulu sendast til Føroya Ungdómsráð á fur@fur.fo ella við brævi til Føroya Ungdómsráð, Hoydalsvegur 6, Postrúm 1359, FO-110 Tórshavn.
Send tína innstilling her

robotstxt: allowed

filter: keep


text:
Leivur Janus Hansen og Povl Skårup, hava skrivað grein um elstu lýsingar av fuglum úr Føroyum. Greinin, við heitinum Henrik Høyer og Carolus Clusius um fuglar og vitunýru í Føroyum, finst at lesa í Fróðskaparrit 63.
Í hesi grein hava høvundarnir umsett og viðgjørt partar av eini forkunnugari bók, ið bleiv útgivin í 1605. Bókin var tá nágreiniligasta frágreiðing um fleiri fuglasløg, m.a. súlu, lunda, skúgv og gorfugl og var fyrsta vísindaliga útgáva har havgás verður lýst. Tað sum ger bókina merkisverda er, at nógvar av upplýsingunum komu úr Føroyum. Í bókini stendur m.a., at gorfuglur sjáldan sæst við Føroyar og vitjar bara serstøk ár.
Í greinini verður víst á, at henda vitan úr Føroyum, sum kom á prent fyri yvir 400 árum síðan, breiddi seg víða. Eitt nú lesa vit, at enska navnið á skúgvi kemur úr føroyskum og, at latínsku heitini fyri ávíkavist álkufuglar og súlu stava úr føroyskum.
Bókin, sum talan er um er skrivað á latíni og nevnist Exoticorum libri decem. Høvundurin var Carolus Clusius og heimildarmaðurin hjá Clusius, um fuglar í Føroyum, var Henrik Høyer. Ein lækni í Bergen, við tilknýti til Føroyar.
Talgild atgongd til Fróðskaparrit fæst á: http://fsj.um.fo/ojs/index.php/frit/issue/view/8


text:
Sum møguliga onkur borgari hevur varnast, varð fyrsta spreinging skotin av í gjár 29. august. Sprongt verður aftur seinnapartin í dag, og verður hetta helst einastu spreingingar, sum verða framdar. 3 minuttir áðrenn sprongt verður, ljóðar eitt ýl sum ávaringartekin. Øll trygdarkrøv verða neyvt fylgd, og vaktarfólk eru rundan um økið, soleiðis at eingin óviðkomandi er á staðnum.
- 1. flokkur 2018/2019
- Ráðleggingardagar
- Felagsforeldrafundur um kost og kostvanar
- Innskriving til 1.fl 2018-2019
- Jólavikan í Fuglafjarðar Skúla
- Sangløta
- Tíðarkarmar fyri jólaroynd 2017
- Jólaroynd
- Bussur
- Hvat og hvussu nógv lesa børn?
- Kunning
- Luther hald í skúlanum.
- Luther dagur
- Skeiðsdagur hjá lærarunum.
- Gamli skúli takast niður.
- Farvæl við gamla skúla
- Rennidagur 25. sept. 2017
- Siga gamla skúla farvæl.
- Skúlin í morgunsendingini
- Spreinging á skúlaøkinum.
- Skúlarenning 2017
- Myndir frá evnisvikuni
- Evnisvika/Mentanardagar 2017
- Skúlaársbyrjan 2017-2018
- Busskoyring um morgunin.


text: Føroysku svimjararnir megnaðu aftur í kvøld at vinna heiðursmerkir, tá ið síðsti stevnupartur varð avgreiddur á Reykjavík International 2017, nú við finalum í opna aldursbólkinum (t.e. allir aldursbólkar saman). Signhild Joensen úr Ægir vann silvur í 50 rygg, Róland Toftum úr Suðuroyar Svimjifelag gull í 50 bringu, Sára R. Nysted úr Suðuroyar Svimjifelag gull í 400 frí, Hugin Næs Lave úr Suðuroyar Svimjifelag bronsu í 200 blandað, Signhild aftur silvur í 200 rygg og Sára bronsu, Ásbjørg Hjelm úr Ægir bronsu í 100 bringu, Jana B. Thomsen úr Ægir silvur í 200 firvald, og Róland aftur gull í 200 bringu har Rókur Trygvason úr Ægir vann bronsu. Hartil vann Magnus Jákupsson gull í 100 rygg og silvur í 100 firvald fyri Farum og Danmark.


text:
Í sambandi við, at Ísland er høvuðsnavnið, hava teir gjørt ein sal í Forumbygninginum um til eitt bókligt univers.
Í dagsins samfelagi eru vit von við at skifta rás, tá ið vit ikki tíma at hyggja eftir onkrum í sjónvarpinum. Filmar, ið flest okkara hyggja eftir, eru kliptir soleiðis, at vit ikki skulu keða okkum eitt einasta sekund.
Innkomin í høllina hjá íslendarum sóust tíggju metra høg lørift við ymiskum fólkum, ið sótu friðarlig og lósu í íslendskum bókum. Eg fekk eina nærmast opinberandi kenslu av, at tá ið tú situr og lesur hendur onki, men inni í høvdinum á tí lesandi gongur fyri seg alt møguligt, sum aktiverar bøkurnar.
Har eru framløgur og upplestrar, ið eru um alt møguligt.
Mikudagin 11. oktober var ein fyrilestur um Goðafoss, íslendska skipið, ið varð skotið av einum týskum kavbáti. Lisið varð upp úr bókini, og tá ið tað var liðugt, komu tveir eldri menn fram. Annar var ein av teimum fáu umborð á Goðafossi, sum yvirlivdu og hin var týskari, ið var umborð á kavbátinum. Hetta var ein ógvuliga rørandi løta, har teir báðir hittust á fyrsta sinnið og hálsfevndust. Meðan myndatól og blitsini blunkaðu rópti íslendarin hart: “I love you,” meðan hann klemmaði týskaran.
Tað er vist, at íslendarar duga at spæla við kenslurnar í einum landi, ið heldur uppá at hava uppfunnið fornuftina.
OMR
Frankfurt


text:
Eidesvik flótandi til 2022
Norska reiðaríið Eidesvik Offshore hevur fingið eina kapitalinnspræning upp á 150 miljónir norskar krónur. Saman við skerdum avgjøldum av skuldini hjá reiðarínum, skal kapitalútveganin halda reiðarínum flótandi til 2022.
”Nevndin í Eidesvik Offshore er sera fegin um, at tað hevur eydnast at fáa eina langtíðar loysn í lag”, sigur Kolbein Rege nevndarformaður.
”Vit eru takksom fyri, at eigarar okkara hava skotið nýggjan kapital í felagið til tess at tryggja eina sterka fígging frameftir”, siger Kolbein Rege.
Hetta er onnur bjargingarætlanin hjá reiðarínum eftir stuttari tíð. So seint sum í mars í fjør fekk reiðaríið eftirgivið eina lánsbrævalánsskuld upp á 120 miljónir krónur. Ætlanin var tá tengd saman við, at 30 meðarbeiðarar vórðu sendir til hús, men tað var kortini ikki nógmikið til tess at bera felagið ígjøgnum kreppuna.
Kelda: maritimedanmark.dk


text:
Føroyar hava í fleiri umførum roynt at sloppið upp í sokallaða EFTA-samstarvið, uttan stórvegis eydnu, men nú verður aftur roynt.
Poul Michelsen, landsstýrismaður í uttanríkis- og vinnumálum, var í gjár á fundi við norska ráðharran við ES-, EBS- og norðurlandamálum, har hann setti hol á enn eina roynd at vinna Føroyum sjálvstøðugan limaskap í EFTA og Norðurlandaráðnum. Fundurin var í Oslo.
- Fundurin er liður i eini tilgongd, har landsstýrismaðurin í uttanríkis- og vinnumálum skal hitta starvsfelagar sínar í EFTA-londunum, har greitt verður nærri frá ynskjunum hjá landsstýrinum um møguligan EFTA-limaskap, verður sagt úr Uttanríkisráðnum.
Í samgonguskjalinum stendur, at samgongan strembar eftir eftir sjálvstøðugum limaskapi í norðurlendskum, evropiskum og alheims stovnum, herundir Norðurlandaráðnum, EFTA, WTO og IOC, sum er altjóða olympiska nevndin. Higartil hevur gingið illa at sleppa upp í part, má staðfestast, bæði í EFTA, Norðurlandaráðnum og í IOC.
Nú roynir landsstýrismaðurin so aftur at fáa dyrnar upp. Í EFTA eru bara fýra lond, sum eru Ísland, Noreg, Sveis og Liktinstein. Tey hava tætt samstarv við ES, eina sokallaða EBS-avtalu, sum samgongan vil gerast partur av.


text:
KOMMUNUVALIÐ
fyri valstøðini í Runavíkar kommunu fer fram á hesum støðum týsdagin 8. november 2016:
Fyri valstaðið í Runavík í Ítróttarhøllini í Runavík fyri bygdirnar:
Skipanes, Søldarfjørður, Lamba, Lambareiði, Glyvrar, Saltangará, Runavík, Rituvík og Æðuvík.
Fyri valstaðið á Skála fer fram í pensionistahúsinum á Skála fyri bygdina:
Skála
Fyri valstaðið í Skálafirði í skúlanum í Skálafirði fyri bygdina:
Skálafjørður
Fyri valstaðið í Oyndarfirði í skúlanum í Oyndarfirði fyri bygdina:
Oyndarfjørður
Fyri valstaðið í Elduvík í skúlanum í Elduvík fyri bygdina:
Elduvík
Fyri valstaðið Funningsfirði í skúlanum í Funningsfirði fyri bygdina:
Funningsfjørður
Fyri valstaðið Funningur í skúlanum í Funningi fyri bygdina:
Funningur
Atkvøðugreiðslan byrjar kl. 10.00 fyrrapart og heldur fram til kl.20.00 – ella so leingi veljarar møta uttan steðg.
Saltangará, 24. Oktober 2016
Kommunala valnevndin
v/Ragnar O. Sundstein, form.


text:
Kaj Leo Holm Johannesen, løgtingsmaður fyri Sambandsflokkin, hevur nú fingið svar frá Sirið Stenberg, landsstýriskvinnu í heilsumálum um viðgerð til børn og ung við etingarólagi. Í svarinum stendur millum annaðm at ongi samlað hagtøl eru fyri, hvussu nógvir føroyingar hava etingarólag.
- Í løtuni er fýra børn/ung undir 18 ár í viðgerð fyri etingarólag á Psykiatriska deplinum. Sambært Landssjúkrahúsinum er etingarólag serliga ein trupulleiki, sum er at síggja millum ung fólk. Vit hava ikki samlað hagtøl fyri, hvussu nógvir føroyingar hava etingarólag, upplýsir Sirið Stenberg.
Tað er soleiðis, at umframt Psykiatriska depilin, so eru tað eisini onnur, ið veita viðgerð fyri etingarólag, til dømis privatstarvandi sálarfrøðingar, men Sirið Stenberg veit ikki at siga, hvørjar diagnosur hesi verða viðgjørd fyri.
Barna- og ungdómspsykiatriska toymið bjóðar í løtuni ambulanta viðgerð fyri etingarólag. Sambært Landssjúkrahúsinum er viðgerðin sett saman eftir tørvinum hjá tí einstaka, og er familjan altíð partur av viðgerðini. Í heilt serligum førum, har heilsustøðan hjá tí unga beinleiðis er hótt, hevur verið neyðugt at innleggja børn við etingarólagi á Psykiatriskari deild fyri vaksin ella á barnadeildini. Í heilt serligum førum, hava ung við etingarólagi fingið viðgerð í Danmark.
- Í fíggjarlógaruppskotinum fyri 2018 er peningur settur av til at seta á stovn eitt barna- og ungdómspsykiatriskt dagtilboð. Hetta fer at geva heilt aðrar møguleikar í mun til viðgerð av etingarólagi í teimum førum, tá vanlig ambulant viðgerð ikki er nøktandi. Eftir ætlan kann hetta eisini vera við at byrgja fyri innleggingum av børnum og ungum frameftir. Tó er umráðandi, at eisini verður arbeitt við fyribyrging og skjótari, lætt atkomuligari hjálp hjá teimum, sum enn ikki eru álvarsliga rakt av etingarólagi; bæði til tey ungu sjálvi, men eisini til foreldrini. Tílík vegleiðing, ráðgeving ella viðgerð kundi verið gjørd í samstarvi við Gigni og heilsufrøðingar á skúlunum, sigur Sirið Stenberg í svari sínum til Kaj Leo Holm Johannesen.
Øll svarini til fyrispurningarnar hjá Kaj Leo Holm Johannesen kunnu lesast HER


text:
Síðan tann 1. oktober í ár hevur støðan verið spent og ógreið um alt Spania.
Tann dagin var tað nemliga blivið gjørt av at halda fólkaatkvøðu í landspartinum, Katalonia, at atkvøða um loysing frá Spania.
Katalonia er ein sjálvstýrandi landslutur í Spania, við egnum máli og egnari mentan. Landsparturin hevur eina langa søgu av innanhýsis ósemju um spurningin um loysing, og eru katalanar sera ósamdir um hvørt Katalonia eigur at vera sjálvstøðugt land ella ikki.
Við ársbyrjan í ár bleiv tann loysingarsinnaði, Carles Puigdemont, forseti í landslutinum Katalonia. Tað var tískil ein loysingarsinnað stjórn, við Puidgemont á odda, ið valdu at halda eina fólkaatkvøðu um loysing frá Spania tann 1. oktober í ár.
Hetta fekk øsing í stjórnina í Spania, við forsætisráðharranum, Mariano Rajoy, á odda. Bæði stjórnin og spanski hægstirætturin kunngjørdu at fólkaaktvøðan var ólóglig og gekk ímóti sponsku grundlógini.
Á degnum tá fólkaatkvøðan var hildin blivu valstøðini í Katalonia ógvusliga órógvaði av herklæddari spanskari løgreglu, ið við makt skumpaðu og hálaðu fólk til síðis og út av valstøðum, og løgdu hald á valseðlar.
Hóast stóra ruðuleikan á valdegnum, kom eitt úrslit ígjøgnum og úrslitið var at umleið 90% høvdu atkvøtt fyri loysing. Tað var tó ein sera lág valluttøka, og nógv hava víst á, at tey ið ikki vóru fyri loysing frá Spania, vóru tey ið ikki høvdu greitt atkvøðu.
Góðar tríggjar vikur eru farnar síðan umdeilda fólkaatkvøðan fór fram og hevur støðan í landinum verið ógvuliga ógreið. Túsundtals fólk eru farin út á gøturnar at mótmæla - bæði fyri ella ímóti loysing frá Spania. Harafturat hava teir báðir stjórnarleiðararnir, Carles Puigdemont og Mariano Rajoy, sett hart ímóti hørðum. Puigdemont lýsti Katalonia sjálvstøðugt eftir fólkaatkvøðuna, men himpraði við at seta hana í gildi, tí fyrst vildi hann samráðast við sponsku stjórnina. Rajoy vildi á hinari síðuni als ikki samráðast og hótti Puigdemont við, at um hann ikki tók eina greiða støðu skjótt, so fór hann at gera sær dælt av grein 155 í sponsku grundlógini, ið gevur sponsku stjórnini heimild til at ógilda sjálvstýri í Katalonia. Hesum hóttanum gjørdi Rajoy álvara av leygardagin. Tað var fyrstu ferð nakrantíð at hendan greinin var tikin í nýtslu.
Katalanska stjórnin og forsetin bleiv koyrd frá og fyribils skulu spanskir ráðharrar í Madrid standa fyri umsitingini av landslutinum Katalonia, og annars skal nýval skrivast út í Katalonia at haldast um eitt hálvt ár.
Tað er tískil ein ógreið støða Spania og landsluturin Katalonia eru í, og nógv eru í villareiði. Hvussu kundi hetta fara so vítt og hvør eigur skyldina?
Sambært einari greining frá amerikanska miðlinum, New York Times, er tað skeivt at bert geva Puigdemont og katalansku sjálvstýrisrørsluni skyldina fyri hvussu støðan sær út nú. Spanski forsætisráðharrin, Mariano Rajoy, hevur gjørt nógv mistøk í sínari handfaring av støðuni, og mist nógvar gyltar møguleikar fyri semjusøkjandi samskifti. Her verður serliga sipað til, at spurningurin um loysing er so tvíbýttur í Katalonia, at Rajoy hevði væl kunnað nýtt møguleikan, at tosa við teir meira moderatu veljararnar og sum heild roynt at lagt seg eftir at funnið grásonur í hesum stríðnum, ið, sambært New York Times, bert hevur verið eitt ultimatum fyri og annað eftir.
Eftir at grein 155 var sett í gildi, er ilt at síggja hvussu støðan man fara at síggja út. Stórt ónøgdsemi er um nýtsluna av grein 155 og tað kann provokera mótstøðu frá íbúgvum. Sambært New York Times hevur Puigdemont ein síðsta møguleika, og tað er at onkursvegna koma áðrenn Rajoy, og útskriva val skjótast gjørligt. Puidgemont hevur tó hótt Rajoy aftur við, at hann ístaðin fer at fáa katalanska tingið at atkvøða um loysing frá Spania.
Men stríðið hevur nógva ferð og tá er ilt at siga um nøkur skilagóð loysn verður funnin.


text:
Summar/
Í dag er 3.juli, ein dagur, har ásannast má, at nú er einki at bíða eftir meir. Frakland er í skrivandi stund á odda 4-0 móti Íslandi – og tað var kanska ikki heilt óvæntað, men turkið tárini kæru vinir og fegnist. Ísland hevur longu vunnið við hasum einastandandi fótbóltsinnsatsinum, sum jú er vandamikil, tí hann fær aðrar undirhundar at goyggja inniliga í longsli eftir tí óhugsandi, ómøguliga; at tey allarminstu skulu buka tey allarstørstu - tey skulu bara líka hava eitt stadion aftrat við innandura øllum møguligum. Nåh nú er kvøld, skuggarnir leingjast, sjálvt um himmalin enn er summarbláur. Einki er ævigt og longsti dagur er farin aftur um bak. Summarið er komið og hyllitræið hjá Eyðuni spennir seg út í síni árligu symfoni av grønum. Eg siti við vindeygað og fegnist um hetta góða træ, meðan eg skymist eftir humlubium. Eg havi sæð fleiri av hesum sympatisku gulu og svørtu tungvektarunum fjeppast uppi í teimum angandi hylliblómunum, sum plaga at spretta á trænum um ólavsøkuna. Saftin smakkar so væl – og saman við hvívíni og appolinaris verður hon til trallivatn av besta og mest summarsliga slagi.
Nú ein morgunin, eg hevði útvarpið frá, varð brádliga orsøk til ordiliga at lurta, tá eg hoyrdi røddina á einum vitandi entusiasti í hátalaranum. Tað var eingin annar enn Jens Kjeld Jensen, fugla- djóra- skordýrs- og náttúruserfrøðingur og granni, sum hugtikin greiddi frá um Bombus, sum hendan stóra surribýflugan eitur á latíni. Hon hevur verið at sæð fleiri staðni í Føroyum, greiddi Jens Kjeld frá, men talan var ofta um tað slagið, sum hevur ljósa rumpu. Tað er umráðandi, legði hann aftrat, at savna vitan og at henda vitanin verður skrivað niður t.d. í mun til veðurlagsbroytingar og annað tílíkt. Men tann áhugaverda humlubiin er altso tann við brúnari rumpu - óvist av hvørjari orsøk komi eg í tankar um ommusa formaningar í síni tíð um at minnast til og skilja ímillum eygnalappa og rumpulappa, altímeðan eg stari út í grønleikan og vóni at fáa eyga á eina av teimum brúnrumpaðu humlubiunum, so at eg kann ringja til Jens Kjeld og lata honum mítt íkast til ta føroysku alfrøðina. Eg haldi, at henda starifyritøkan hjá mær er avstressandi í so stóran mun, at eg kundi selt hugskotið til onkran stresscoach fyri nógvar pengar.
Nåh men 3.juli er altso eisini dagurin, tá Ólavsøkukórið byrjar sínar venjingar og eg havi verið til venjing í læraraskúlahøllini í dag. Skráin er sjáldsama óambitiøs, tað eru gamlir travarar fyri allar pengarnar og eg hugsi, at hetta møguliga er ein avleiðing av, at øll verða boðin við uppí kórið, sum ivaleyst eisini verður størri enn nakrantíð í vavi í ár, og so er spurningurin bara um “flest merkir best ella barasta flest”, sum Kári P sang einaferð. Í sangheftinum er fyrst “Mítt vakra heim” hjá Højgaard og Rasmusi Effersøe, og hann skal eyðsýniliga og tíanverri framførast við útsetingini hjá John Høybye. “Nú rennur sólin fríð” í vøkru útsetingini hjá Kára Bæk og klassikaran "Føroyar, mín móðir" hjá Knúti Olsen og Pól F.Joensen hava vit sungið ofta og vit tola væl at syngja teir aftur. Harumframt eru teir føstu “Tórshavn” og tjóðsangurin og tveir sangir hjá Ólavi Jøkladal, sum eisini dirigerar í ár, men enn er ikki hundrað prosent avgjørt hvørjir sangir verða, tað valdast kanska hvat kórið megnar. Ólavsøkan er fólkslig og flott er tað, tá stóra kórið syngur á Tinghúsvøllinum – men eg haldi ikki, at tað hevði gjørt nakað um ambitiónsstøðið var eitt vet hægri og okkurt nýtt verk var á skránni, so at okkurt eisini er til teir vandu kórsangararnar, flestir teirra duga nótar og hava verið við á tinghúsvøllinum í tíggju, tjúgu, tretivu og hálvtrýss ár.
Eg byrjaði við at staðfesta, at einki er at bíða eftir, men tað er sjálvandi skeivt. Har er altíð okkurt at bíða eftir og at gleða seg til í øllum førum inntil als einki er eftir. Eg gleði meg til ólavsøku og til sangin ikki minst, men eg gleði meg eisini til í heyst, tá nógvar góðar listaframsýningar verða við føroyskari list.
Á Norðurbryggjuni í Keypmannahavn verður framsýningin Dissonant Thought hjá Hansinu Iversen frá 27.august til 16.oktober. Í Gamla Seglhúsinum í Klaksvík hevur Hanni Bjartalíð framsýning frá 2.september og vikuna eftir, 9.september letur framsýningin hjá Jóhan Martin Christiansen upp í Listasavni Føroya.


text:
Á evsta degi av gamla bólkabýtinum, og í minst møguligu, lógligu kapping, gjørdi rituvíksgentan Birita Debes tað sum vit í FLOT høvdu droymt um longu væl áðrenn FM. Nevniliga at svimja 50 rygg undir 32.89, sum var føroyska bólkametið hjá Elspu Mørkøre í bólki 3, sett fyri Skeggjar á føroysku unglingameistarastevnuni í 2004. Ein grein sum av øllum má metast millum sterkastu kort hjá Elspu, og tískil nakað sum Birita kann vera veruliga stolt av.
Birita svam á metstevnuni í Havn, ið varð so skallut sum man yvirhøvur kann fyristilla sær. Éin riðil í éini kapping, við tveimum svimjarum úr hvør sínum felag. Birita Debes úr Rituvík, og Katarina S. Lamhauge úr Havn. Hartil tey fólkini sum nú einaferð krevjast um kantin, til at tíðin kann verða góðkend. Ikki serliga stórslignar umstøður, men nóg gott til at Birita kundi seta metið.
Birita betraði sína egnu bestu tíð við umleið einum sekundi, og um metið við nærum 8 tíggjundapørtum. Rúni sigur at tað sá út sum um tað nærum var for lætt hjá henni; at hon væl kundi hava svomið skjótari, um hon varð veruliga pressað. So inhabilur sum tit øll vita at eg eri, so haldi eg tó so at vit trygt kunnu siga, at ein nýggj stjørna er tendrað á tí himmalhválvi, sum er føroysk svimjing 🙂
Úrslitalistin sæst her.


text:
Landsfundur Sambandsfloksins 2015
5. desember 2014
Sambandsflokkurin skipar fyri Landsfundi, leygardagin 14. mars 2015, kl. 08.30-16.00.
Landsfundurin verður í Runavík í Løkshøll.
Talan er um seinasta Landsfundin áðrenn løgtingsvalið.
Uppskot til viðgerðar á landsfundinum skulu verða skrivstovuni í hendi í seinasta lagi 4. mars.
og skulu sendast skrivliga til: samband@olivant.fo
Landsfundur Løkshøll
Sambandsflokkurin bjóðar eftir Landsfundin til eitt borðhald, kl. 17.00.
Tey, sum ynskja at verða við til borðhaldið skulu boða frá á tlf. 312492 – í seinasta lagi týsdagin 10. mars, kl. 12.00.
Skráin fyri Landsfundin
Kl. 08.30 Morgundrekka
Kl. 08.55 Sangur
Kl. 09.00 Aðalfundur
Val av orðstýrara - formaður Landsfelagsins
1. Formaðurin bjóðar vælkomið og setir fundin
2. Floksskrivarin greiðir frá virki felagsins
3. Kassameistarin greiðir frá fíggjarligu støðuni grundað á grannskoðaða roknskapin 2013
4. Viðgerð av innkomnum uppskotum
5. Val av:
a. Formanni í Landsfelag Sambandsfloksins
b. Næstformanni í Landsfelag Sambandsfloksins
c. Grannskoðara og varagrannskoðara
6. Ymist
Framhald við hesi skrá …..
Kl. 10.00 Formansfrágreiðing, upplegg til politiskt orðaskifti
Kl. 10.30 Politiskt orðaskifti - viðmerkingar, spurningar, uppskot o.a.
Kl. 12:00 Matarsteðgur
Kl. 13:10 Framløga: Fólkatingsarbeiðið og politiska støðan. Edmund Joensen, fólkatingsumboð
Kl. 13.40 Framløga: Menning í alivinnuni. Regin Jacobsen, stjóri á Bakkafrost
Kl. 14.15 Steðgur
Kl. 14.30 Framløga: Sosiala økið. Edvard Heen, stjóri á Almannaverkinum
Kl. 15.00 Gestarøðari: Flemming Damgaard Larsen, fólkatingslimur, Venstre
Kl. 15.20 Formaðurin tekur samanum
Kl. 15.30 Fundurin lokin
Kl. 17.00 Borðhald
Stroyming
Landsfundurin verður stroymaður frá kl. 10.00 til kl. 12.00 og síðan frá kl. 13.00 til kl. 15.30.
RN
Aftur


text:
Stuðul játtaður til kanning av sjúkrarøktini á skaðastovum/ bráðmóttøkum
Granskingarráðið hevur játtað Felagnum Føroyskir Sjúkrarøktarfrøðingar stuðul til kanningarverkætlan við heitinum “ Hvussu kemur sjúkrarøktin, givin av sjúkrarøktarfrøðingum til sjóndar í kliniskari praksis á eini akuttari háteknologiskari skaðastovu/bráðmóttøku í Føroyum?”.
Stuðulin, kr. 204.357, er játtaður frá Høvuðsøki 1 hjá Sjúkrakassagrunninum, sum er økið, har til ber at fáa stuðul til upplýsandi og mennandi tiltøk umframt kanningarverkætlanir á heilsuøkinum.
Tað er Jórun Højgaard, sum er verkætlanarleiðari. Saman við henni eru Jana Dalsgaard og Sólrun Joensen. Verkætlanarskeiðið er 8 mánaðir. Stuðulin frá Sjúkrakassagrunninum skal ítøkiliga nýtast til løn til innsavning av tilfari við eygleiðingum og samrøðum.
Tær siga soleiðis um verkætlanina:
”Í samband við lestur okkara á Setrinum til Master í Heilsuvísindum eru vit í ferð við at gera eina granskingarverkætlan á Skaðastovuni/Bráðmóttøkuni á Landssjúkrahúsinum.
Granskingarspurningurin er soljóðandi:
‘Hvussu kemur sjúkrarøktin, givin av sjúkrarøktarfrøðingum til sjóndar í kliniskari praksis á eini akuttari háteknologiskari skaðastovu/bráðmóttøku í Føroyum?
Fyri at svara hesum spurningi er ætlanin at eygleiða hvat sjúkrarøktarfrøðingar gera í kliniskari praksis á Skaðastovunu/Bráðmóttøkuni. Kanningin umfatar bæði observatiónir og semistrukturerað interviews.
Skaðastovan/Bráðmóttøkan á Landssjúkrahúsinum tekur ímóti sjúklingum úr øllum landinum, og ofta er hetta einasta sambandið, ið sjúklingar hava við heilsuverkið. Vitanin, sum fæst burturúr eini slíkari kanning, kann ikki bert geva eina støðumynd av, hvat eyðkennir sjúkrarøktina í dag og teir
karmar, sum sjúkrarøktarfrøðingar arbeiða undir á skaðastovu/bráðmóttøku í Føroyum; Eisini kann henda vitan skapa grundarlag fyri menning, og leggja til tann altjóða vitanarbanka, sum er um skaðastovu/bráðmóttøkuøkið í dag. Út frá einum samfelagsligum sjónarhorni meta vit, at vitanin frá kanningini kann vera við til at geva eina størri mynd av tørvinum fyri heilsuveitingum, við tað at sjúkrarøktin á S/B í ein ávísan mun endurspeglar henda tørv. Hetta er í tráð við menningarætlanina fyri sjúkrahúsverkið, har sagt verður, at vitan um virksemi er ein kumpass í stýringini av sjúkrahúsverkinum, og avleiðing av væntandi upplýsingum er, at myndugleikarnir ikki hava neyðugu fortreytirnar fyri góðari og væl virkandi ráðlegging.
Hugskotið til kanningina er sprottið úr samstarvi við granskarar, sum hava stovnað ein altjóða samstarvsbólk, International Learning Collaborative (ILC) innan sjúkrarøkt. ILC arbeiðir við ígjøgnum gransking at minka um vitanarmunin millum ástøði og praksis innan sjúkrarøktina. Sum master lesandi, hava vit valið ímillum at skriva eina master ritgerð ella eina grein til eitt vísindaligt tíðarrit. Vit hava valt seinna møguleikan, hetta fyri at miðla okkara gransking sum væl sum gjørligt."
Høvuðsøki 1
Høvuðsøki 1 er eitt av trimum økjum hjá Sjúkrakassagrunninum. Frá Høvuðsøki 1 ber til at søkja stuðul til upplýsandi og mennandi tiltøk umframt kanningarverkætlanir á heilsuøkinum. Føroysk áhugafeløg, ið umboða fólk, sum bera brek og feløg innan eldraøkið, sjúklingafeløg og fakfeløg, kunnu søkja um stuðul til upplýsandi og mennandi tiltøk, sum kunnu menna heilsuøkið í Føroyum.
Kanningarverkætlanir eru at rokna sum eitt slag av undanverkætlan til gransking ella ein minni granskingarverkætlan. Áhugafeløg kunnu søkja um stuðul til at gera kanningarverkætlanir innan t.d. sosiala heilsu, heilsufremjan, fyribyrging, røkt, viðgerð og endurmenning. Kravið er, at kanningin skal gerast saman við fólki, sum minst hevur eina miðallanga/langa útbúgving (bachelor ella masterstig) og er knýtt at hóskandi fakligum vegleiðara/ábyrgdarhavara.
Les meira um økini í Sjúkrakassagrunninum her
Yvirlitið yvir allar játtanir frá høvuðsøkið 1 eru at síggja her
Mynd: ls.fo


text:
Fyrsta sunnudag í advent kl. 16 geva Orð og tónar eitt eykanummar á Reinsarínum.
Eitt eykanummar við hugstimbrandi røðum, tónleiki og løgi.
Vit bjóða í føðingardag og til framløgudag í einum sveipi.
Høvið er, at Carl Johan Jensen, sum í mong Harrans ár á sín spaklynda hátt hevur sett dám á føroyska mentanarlívið, fyllir 60 ár og gevur nýggja skaldsøgu út í sama viðfangi.
Nú eru 12 ár eru liðin, síðan nógv umrødda bókin Ó- søgur um djevulsskap kom út. Frægasta verk, ið skrivað var, síðan William Heinesen legði pennin frá sær. Segði skaldið tá. Og hægri tindar klívur skald ikki. MEN betri enn hesa SÆR føroyski bókmentaheimurin ikki í ár, lovar skaldið nú.
Spáka oman á Reinsaríið sunnudagin og hugna tær saman við Carl Johan Jensen.
Tað verður ein góð løta. Tí borga vit fyri.
Millum teirra, ið fara at hátíðarhalda Carl Johan, eru Gunnvør Balle, Mattias Kapnas, Kinna Poulsen, Torbjørn Jacobsen og Sissal Kampmann.


text:
Hósmorgunin 6.november vóru Michael Allerup Nielsen og Poula Patursson í útvarpsstovuni og greiddi frá um tiltakið um sjúkrahúsmat og føðslutrot, sum skuldi vera um kvøldið. Sendingin varð send kl. 7:40 henda morgunin og kann hoyrast her.
Við tiltakinum vilja vit seta sjóneykuna á føðslutrot, sum er ein so stórur trupulleiki í vesturheiminum, at upphæddin av kostnaðinum fyri samfelagið er í milliónum krónum. Føðslutrot er ikki nakað, sum hevur verið nógv á breddanum í Føroyum.
Dentur varð lagdur á, at dagurin 6.november er altjóða "føðsludagur", har fleiri hundrað sjúkrahús og stovnar luttaka á hvørjum ári. Enn hevur Føroyar ikki luttikið, men í staðin valdu vit at varpa ljós á økið henda dagin. Les meira á nutritionday.org.
/Poula Patursson, verkætlanarsamskipari


text:
Nýggj skipan um veiðu eftir lunda og súlu í Mykinesi er viðtikin á grannastevnu í Mykinesi 26. juni 2009
myndina eigur: www.faroenature.net
Lżsing um veišu av lunda og sślu ķ Mykinesi
Tann 26. juni 2009 varš vištikiš į grannastevnu galdandi fyri įriš 2009:
Lundaveišan:
-
Fleygatķšin byrjar 13. juli og endar 8. august
-
Ikki mį fleygast uttanfyri hesar tķšir:
-
Frį 13. juli til 20. juli veršur fleygaš frį kl. 0700-1100
-
Frį 21. juli til 30. juli veršur fleygaš frį kl. 0900-1400
-
Frį 31. juli til 8. august veršur fleygaš frį kl. 1300-1900
-
Eigararnir ķ hvųrjum lundaplįssi skipa sjįlvir fyri, hvussu fleygaš veršur.
-
Fleygastong mį ikki leggjast ķ sess. Mašur mį ikki sita ķ sessi uttanfyri tķširnar nevndar ķ petti 2. Mašur, iš ikki brśkar sķn fleygarętt, skal siga nęsta manni frį.
-
Lundin mį ikki dragast, uttan at eigararnir eru frįbošašir og loyvi er til tess sambęrt veišulógini.
-
Serligir reglur fyri Dalin:
Tį iš ein heimapartur hevur fleygaš sķn part, tekur nęsti hagapartur viš.
Fleygamašurin skal keypa teir lundar, hann fleygar fyri kr. 5,00 fyri hvųnn.
Hagastżrisformenninir taka ķmóti pengunum.
7. Fleygaręttur til ašrar enn įnararnar:
Uttanoyggjafólk skulu hava eina skrivliga fulltrś frį įnara uppi į sęr. Sama er galdandi fyri uppsitarar.
Nżggja skipanin višv. lundaveišu er bert galdandi fyri įriš 2009 og veršur endurskošaš aftur um heystiš 2009.
Um eingin onnur skipan višv. lundaveišu veršur sett ķ verk, veršur fariš aftur til skipanina, sum var galdandi įšrenn 2009.
Sśluveiša:
Tann 26. juni 2009 var eisini vištikiš į grannastevnu sum fylgir:
-
Hvųr įttingur eigur 3 menn eftir sśluni ķ Hólminum. Sślan veršur bżtt til menn, bįt og lķnu. Til lķnuna 16 vęlvaldar sślur.
-
Sślan į drangunum tilfellur teir įnarar/uppsitarar, sum eru ķ bygdini tann dagin, tį iš lķkindi eru at fara ķ drangarnar
-
Ein įlitismašur veršur valdur ķ hvųrjum įttingi, sum fęr frįbošan, tį lagt veršur til og sęr til, hvųrjir hesir 3 menninir eru.
-
Įlitismenninir hava skyldu til at boša frį, um menninir eru tųkir ella ikki. Um ikki, kann - um til ber - mašur iš leggur til fįa hesar menn til vega.
-
Tann/teir, iš leggja til, syrgja fyri, at trygdin hjį luttakarunum er so góš sum mųguligt, at teir, iš fara nišur, eru ķ trygdarhjįlmi, og at radiośtgerš er tųk.
-
Tann/teir, iš leggja til, fįa menn og bįt til vega.
Hagastżrismenninir eru śtnevndir til at hava tilsżn viš, at vištųkurnar verša hildnar smb. § 15 ķ grannastevnulógini.
Vištųkurnar frį 18. juni 1993, sum vóršu broyttar 22. juni 1996 - um lunda- og sśluveišu ķ Mykinesi - fara samstundis śr gildi.
Andras Marr Poulsen
sżslumašur


text:
Fíggjarmálaráðið hevur almannakunngjørt kanningina hjá Bárði Larsen um Eik-málið, sum Taks nú hevur latið fútanum.
Taks fær nakrar ákoyringar í kanningini hjá Bárði Larsen í sonevnda Eik-málinum. Úrslitið er millum annað, at Taks hevur latið fútanum málið.
Niðurstøðan hjá Bárði Larsen sæst HER
Viðmerkingarnar frá Taks kunnu lesast HER
Í sambandi við niðurstøðuna skrivar Fíggjarmálaráðið:
Landsstýriskvinnan í fíggjarmálum setti 6. mars 2017 Bárð Larsen, adjunkt í løgfrøði, at kanna málsgongdina á TAKS í sambandi við sonevnda skattamálið hjá EIK.
Arbeiðssetningurin hjá Bárði Larsen var: “At kanna, hvørt málsgongdin í málinum var í samsvari við galdandi fyrisitingarreglur, herundir um tað var rætt av TAKS ikki at senda fútanum málið til revsirættarliga støðutakan.”
Endamálið við kanningini var at kanna, um TAKS viðgjørdi skattamálið hjá EIK á fullgóðan hátt. Hetta varð gjørt til tess at tryggja, at møgulig lýti í fyrisitingini komu í ljósmála, at geva møguleika fyri at rætta møguligar feilir, og at stig kundu takast til at styrkja og betra skattafyrisitingina framyvir.
30. juni 2017 lat Bárður Larsen Fíggjarmálaráðnum sína frágreiðing. Eftir at frágreiðingin er latin Fíggjarmálaráðnum hevur málið verið til viðmerkingar hjá TAKS og Betri banka. Frágreiðingin kundi verið almannakunngjørd, um Betri banki tók undir við hesum. Men Betri banki hevur ynskt, vísandi til §151 í Skattalógini um tagnarskyldu, at hvørki frágreiðing ella niðurstøður verða almannakunngjørdar. Fíggjarmálaráðið er ikki samt í hesum og metir, at meginparturin av høvuðsniðurstøðunum kunnu almannakunngerast. Hesar eru viðlagdar hesum skrivi saman við viðmerkingum frá TAKS til frágreiðingina hjá Bárði Larsen.
Høvuðsniðurstøðurnar hjá Bárði Larsen eru:
- at talan var um fyrsta og einasta skattamál av sínum slagi í Føroyum,
- at TAKS ikki hevur tikið avgerðina í juni 2015 í sonevnda skattamálinum hjá EIK á einum nøktandi grundarlagi, men at málsviðgerðin í seinna parti av málinum hevur verið nøktandi,
- at TAKS ikki hevur havt greiðar mannagongdir fyri, hvussu stór og trupul mál skulu viðgerast, herundir nær uttanhýsis ráðgeving verður fingin til høldar,
- at endaliga niðurstøðan hjá TAKS um, at virðið av good-will á 0 kr. var ein niðurstøða, ið rættaði fyrru avgerðina, uttan at gera tað neyðugt at afturkalla ella ógilda fyrru avgerðina,
- at TAKS átti at hava sent fútanum málið til støðutakan.
Fíggjarmálaráðið staðfestir, at:
- TAKS nú hevur avgjørt at senda málið til fútan til støðutakan og sostatt hevur rættað fyrru avgerðina.
- TAKS tók ávís stig til at betra fyrisitingina í seinnu helvt av viðgerðini av skattamálinum hjá EIK.
- TAKS ikki hevur nøktandi mannagongdir á ávísum økjum. Til tess at styrkja skattafyrisitingina hevur TAKS, frá landsstýriskvinnuni í fíggjarmálum, fingið skrivlig boð um at fáa fylgjandi viðurskifti í rættlag í seinasta lagi hálvan september:
Greiðar, skrivligar mannagongdir fyri:
- hvørjir málsviðgerar viðgera stór og/ella trupul mál, og nær heitt verður á uttanhýsis serkunnleika,
- í hvønn mun leiðsla og stjórn skulu luttaka í málum og møguliga taka prinsipiellar avgerðir,
- hvørjar upplýsingar skattgjaldarar skulu lata fyri at geva TAKS eina nøktandi mynd av málinum,
- nær TAKS sendir fútanum mál til støðutakan, og
- onnur viðkomandi viðurskifti, ið kunnu styrkja fyrisitingina hjá TAKS.
Fíggjarmálaráðið staðfestir somuleiðis, at viðgerðin hevur sett spurnartekin við, um tíðin ikki er farin frá herdu tagnarskylduni í § 151 í Skattalógini, ið varð ásett, langt áðrenn vit fingu vanligar innlitsreglur og fyrisitingarlóg. Eisini er møguligt, at neyðugt verður at herða og nágreina upplýsingarskylduna hjá vinnurekandi feløgum. Landsstýriskvinnan í fíggjarmálum hevur tí sett í gongd arbeiði at gera lógarbroytingar hesum viðvíkjandi.
Samanumtikið verða ítøkilig stig nú tikin fyri at fyribyrgja, at søgan endurtekur seg. TAKS fer undir at styrkja fyrisitingina, eitt nú við greiðari mannagongdum í mun til stórmál framyvir, skattalóggávan verður endurskoðað, og fútin fær hartil møguleika at taka støðu til málið."


text:
Íslendski forsætisráðharrin, Bjarni Benediktsson, hevur skrivað út nýval í Íslandi eftir at flokkurin Björt Framtíð hevur tikið seg úr samgonguni. Hetta skrivar The Guardian.
Hetta hendir aftaná, at flokkurin hjá Benediktsson, Sjálfstæðisflokkurinn, hevur roynt at krógva eitt bræv, har pápi Benediktsson biður um uppreisn fyri ein vinmann, ið er dømdur fyri kynsligt misbrúk av børnum. Uppreisnin merkir í hesum føri, at tann dømdi aftur fær møguleika at søkja ávís størv, uttan at revsingin verður strikað frá hansara revsiváttan. Eisini er komið fram, at Bjarni Benediktsson hevur vitað um málið síðan juli í ár, tá løgmálaráðharrin, Sigríður Andersen, kunnaði Benediktsson um, at pápi hansara hevði skrivað brævið.
Samgonguslitið hendir bert níggju mánaðir eftir, at samgongan varð skipað.
- Vit hava mist meirilutan, og eg síggi ikki hvussu vit kunnu vinna hann aftur, segði Bjarni Benediktsson við tíðindafólk í Íslandi.
Hann legði afturat, at Altingið hevur svikið tey, ið eru fyri kynsligum ágangi. Lógin, ið kann geva dømdum uppreisn, er frá 1940, og var upprunaliga ætlað til at geva dømdum valrætt aftur.
- Vit hava lært at lógirnar á økinum slettis ikki liva upp til nútímans virði. Vit, ið starvast í Altinginum, hava svikið.


text:
Sverri Egholm
11.01.2018 - 17:40
Tíðindi > Samfelag & Politikkur > Arbeiðsmarknaður
Terje Sigurðsson, semingsmaður, hevur sent Pedagogfelagnum, Fíggjarmálaráðnum og Kommunala Arbeiðsgevarafelagnum fundarboð til í morgin klokkan 13. Tá verður ein semingsroynd gjørd á Hotel Føroyum.
- Nú hevur hendan sáttmálatrætan vart so leingi, og tað má fáa ein enda einaferð. So vit taka intiativi nú og vita um tað ikki ber til at koma á mál og finna eina loysn á trætuni, segði Terje Sigurðsson við útvarpið fyri løtu síðani.
- Endamálið er at fáa partarnar at flyta seg og koma úr skotgrøvunum, segði hann.
Sí eisini: Myndir: Pedagogar mótmæltu á Vaglinum


text:
Luna setur met, laksurin gongur nú minni enn eitt ár í sjónum
Altjóða føroyska alifyritøkan Luna í Sørvági hevur sett met við nýggja hátti sínum at ala laks.
Fyri knøppum ári síðani 23. mars 2015 vóru 59.000 laksar settir út. Meðalvektin á smoltinum var 504 gram hvørt.
Nú knappliga eitt ár eftir ella 12. mars er laksurin tikin, og meðalvektin var heili 5,6 kilo. Tá er hann kruvdur, og tað svarar til at 18 prosent av vektini er drigið frá. Laksurin er sostatt vaksin við 5,1 kilo í eitt ár.
Smoltið hevur gingið í nýggju smoltstøðini á Fútakletti, sum Luna bygdi í 2014.
Atli Gregersen, stjóri sigur við norska ilaks.no at kostnaðurin at ala laksin er ikki hækkaður, men er hin sami. Fyrimunurin er at laksurin nú bert skal ganga 12 mánaðir í sjónum í staðin fyri 18 mánaðir.
Hetta gevur alifelagnum møguleikar at økja um framleiðsluna, tá laksurin gongur styttri tíð á sjónum.
Sambært íløguuppleggi hjá Bakkafrost verður mett, at nøgdin av laksi kann hækka við stívliga 30 prosent við hesum framleiðsluhátti.
Les alla greinina á norsku heimasíðuni ilaks við at trýsta á her


text: Sarah Sjöström byrjaði við at seta heimsmet í hálvfinaluni í 100 firvald við tíðini 56.44, har heimsmetið hjá Inge de Bruijn var 56.61. Síðani svam týski Paul Biedermann 3:40.07 í 400 frí, og tók harvið heimsmetið frá Ian Thorpe við éinum hundraparti. So tók Ariana Kurors úr USA heimsmetið frá Stephanie Rice í hálvfinaluni í 200 blandað, við at svimja 2:07.03 har heimsmetið hjá Rice var 2:08.45. Og so betraðu hálendsku kvinnurnar um sítt heimsmet í 4×100 frí frá 3:33.62 til 3:31.72, í kapping har týska Britta Steffen eisini betraði um sítt heimsmet í 100 frí, frá 52.56 til 52.22, sum fyrsta kvinna í teirra stafett.


text:
Oda fyrsta kvinna í dómaranevndini
ítróttur08-03-2017 - 15:37 - Jóanis Nielsen
Eftir aðalfundin, sum varð hildin 18. februar, eru allar undirnevndirnar í FSF nú skipaðar. Millum annað er ein kvinna nú at finna í dómaranevndini.
Oda Andreasen er nýggjur limur í dómaranevndini hjá Fótbóltssambandi Føroya. Tað er eisini í tráð við nýggju strategiina hjá FSF, at fáa fleiri kvinnur at døma og verða partur av fótbóltinum í Føroyum.
- Tað er eingin loyna, at vit hava brúk fyri nógv fleiri kvinnuligum dómarum, og sum heild kvinnum í fótbóltinum. Vónandi kann hetta seta meir ferð á tað arbeiðið, sigur Lassin Isaksen, dómaraleiðari hjá FSF.
Oda Andresen hevur drúgvar royndir og hollar førleikar sum dómari. Oda hevur tikið øll dómaraskeiðini hjá FSF, og hevur síðani 2013 dømt í bestu kvinnudeildini, umframt at hon eisini hevur verið hjálpardómari í onkrum dystum í 2. deild hjá monnum.
Í næstum er ætlanin at fara undir átøk, ið skulu fáa fleiri kvinnur at gerast virknar sum fótbóltsdómarar, og sambært dómaraleiðaranum hjá FSF, er stórur mangul á hesum økinum.
- Sum støðan er í dag, so hava vit av álvara brúk fyri fleiri kvinnuligum dómarum. Tað eru alt ov fáar, ið bjóða seg fram, men vónandi kemur vend í heilt skjótt, sigur Lassin Isaksen við heimasíðuna hjá FSF.


text:
Limakvøld hóskvøldi 7. sept.
Í annaðkvøld, hóskvøld 7. septembur kl. 19.30 skipar OM Føroyar fyri limakvøldið í Kelduni í Skálafirði.
Á skránni er millum annað frágreiðing frá Lawrence Tong, leiðara í Altjóða OM. Starvsfólkini á skrivstovuni hjá OM Føroyum greiða eisini frá sínum arbeiði. Vit fara millum annað eisini at hoyra sangframførslur frá Daniu Tausen og Martin í Grund, umframt at vit syngja nakrar sangir í felag.
Aftaná verður drekkamunnur og bókasøla, og tey sum ikki eru limir enn, kunnu tekna seg sum lim.
Vit gleða okkum og vóna at síggja nógv fólk í Kelduni í annaðkvøld kl. 19.30.


text:
Virðini eru savnað á alsamt færri hondum. Ójavnin er vaksin. Skattagrundarlagið verður breiðkað, so trýstið á lønarinntøkuna minkar.
Hetta eru millum orðingarnar í samgonguskjalinum, har tað verður róð framundir, at hendan samgongan ynskir eitt javnari býti av ríkidøminum í Føroyum.
Kristina Háfoss, landsstýriskvinna í fíggjarmálum, hevur nú sett ta skattanevndina, sum skal endurskoða skatta- og avgjaldsskipanina. Nevndin, sum er sett, er mannað við serfrøðingum og skal koma við tilmælum um nýskipanir á skatta- og avgjaldsøkinum.
Hósmorgunin kl. 10 fer Kristina Háfoss at avdúka, hvør situr í nevndini. Greitt verður frá arbeiðssetninginum hjá nevndini, tíðarætlanini við meira.
Samgonguskjalið umrøður, hvørja yvirskipaða ætlan samgongan hevur við virðunum í samfelagnum, og harvið eisini hvussu skattur verður innkravdur.
- Javnari býti av ríkidøminum skal tryggja, at virðini í størri mun koma í umfar og harvið skapa størri vøkstur og trivnað. Nýskipanir skulu menna einar vælvirkandi Føroyar við fleiri møguleikum, framburði og dyggari áliti og javnrættindum fyri allar borgarar, stendur í samgonguskjalinum.
Samgongan hevur sett sær fyri at veita lág- og miðalløntum fíggjarligar lættar, teirra millum pensjonistum og lesandi.
- Hetta skal fáa størri part av ríkidømi landsins út í peningarenslið og á tann hátt styrkja búskapin og at gera tað liviligari hjá øllum. Skattagrundarlagið verður breiðkað, so trýstið á lønarinntøkuna minkar.
Í morgin fæst so kanska eitt boð uppá, hvussu hetta kann gerast. Í øllum førum fæst at vita, hvønn arbeiðssetning skattanevndin fær, og hvør situr í nevndini, ið skal geva eitt boð upp á nýskipanirnar.


text:
Hevur tú onkuntíð havt trupult við at finna á kirkjugarðinum? So er hjálp at heinta, tí nú kanst tú leita eftir øllum gravum í Havnini á netinum.
Tað er føroyska kt-fyritøkan Munin, sum hevur staðið fyri arbeiðnum at talgilda allar gravirnar.
Tað ber eisini til at leita eftir ættarnøvnum fyri seg, og tú fært at vita, nær viðkomandi er føddur og deyður. Haraftrat ber til at síggja, hvørjar gravir eru tøkar, og hvørjar eru umbidnar.
Síðan sæst her
- Vit fáa javnan fyrispurningar frá fólki, sum leita eftir ætt, vinum og kenningum, sum ikki eru millum okkara longur. So hetta er ein ordiliga góð tænasta til tey mongu, sum vilja vita akkurát, hvar fólk liggja í kirkjugørðunum í Havnini, sigur Heðin Mortensen, borgarstjóri.
Nú verður so farið undir at talgilda hinar kirkjugarðarnar í kommununi og gera teir tøkar hjá øllum at leita í, sigur Tórshavnar kommuna á heimasíðuni.
Knappar 7000 gravir eru í nýtslu, og oman fyri 1000 gravir eru umbidnar.


text:
Snorri Brend
18.09.2014 - 15:43
Eitt amerikanskt lokalblað, The Forum of Fargo, hevur greitt frá, at flogskiparin, sum hvarv við lítla flogfari sínum á veg úr Keflavík til Kulusuk, var 34 ára gamli Paul Eriksmoen úr Shelton í statinum Washington.
Pápi hansara, Curtis Eriksmoen, upplýsir fyri The Forum of Fargo, at sonur hansara var einsamallur umborð á Cessna-flogfarinum, sum hann var á veg úr Evropa til USA við, skrivaði Sandoyarportalurin í gjár.
Paul Eriksmoen er útbúgvin flogskipari og starvast hjá amerikonskum flogerksmiðjum við at flúgva flogfør til kundar kring allan heimin.
Pápin upplýsir, at familjan varð kunnað um horvna flogfarið leygardagin, eftir at fleiri í familjuni ikki høvdu fingið samband við hann í longri tíð.
Í gjár var komið fram á flogfarið sum hvarv, eftir at tað hevði havt radiosamband við Kulusuk stutt áðrenn ætlaðu lendingina hósdagin í farnu viku.
Paul Eriksmoen var giftur, men tey áttu eingi børn.
Les meira: Horvna flogfarið í Grønlandi funnið
Les meira: Flogfar horvið í Grønlandi


text:
Lánarakortið
Øll yvir 14 ár kunnu læna ókeypis á Landsbókasavninum,
treytað av:
- at lánarin hevur lánarakort
- at reglugerðin verður hildin
Tað ber ikki til at læna uttan lánarakort.
Verður lánarakortið burtur, má boðast bókasavninum frá beinanvegin.
Eitt nýtt lánarakort kostar kr. 50.
Broytir lánarin bústað ella teldubústað skal bókasavnið hava boð.
Lánarakort hjá øðrum føroyskum bókasøvnum kunnu eisini nýtast á Landsbókasavninum um tey verða lisin inn í bókasavnsskipanina.
Ábyrgd
Lánarin hevur sjálvur ábyrgdina av tí, hann lænir.
Lánitíðin
Lánitíðin er 30 dagar - í summum førum 14 dagar.
Bíleggingar
Er tilfarið útlænt, ber til at bíleggja tað umvegis www.bokasavn.fo. Fráboðan verður send, tá ið tilfarið er tøkt.
Minst til at hava lánarakortið við, tá ið tú kemur eftir tilfarinum.
Tilfar frá øðrum bókasøvnum
Eigur bókasavnið ikki tilfarið, ið leitað verður eftir, verður í flestu førum roynt at útvega tað frá øðrum bókasøvnum, annaðhvørt í Føroyum ella uttanlands.
Í summum førum, verður gjald kravt fyri greinir.
Fyri bøkur læntar frá øðrum bókasøvnum eru teirra treytir galdandi.
Endurnýggjan
Lánið kann endurnýggjast, um eingin annar hevur biðið um tilfarið. Endurnýggjan av láni kann avgreiðast á heimasíðuni www.bokasovn.fo, ella um telefonina.
G.G. Útlendsk lán kunnu einans endurnýggjast við at seta seg í samband við avgreiðsluna á Landsbókasavninum.
Útlendsk lesandi
Útlendingar, sum í eitt avmarkað tíðarskeið eru fyribils staddir í Føroyum í lestrarørindum, kunnu læna á Føroya landsbókasavni undir hesum treytum:
- lánarin skal upplýsa bústað bæði í heimlandinum og í Føroyum
- lánarin skal upplýsa, hvussu leingi hann verður í Føroyum
- lánarin skal skjalprógva við hvønn stovn, hann er lesandi
Áminning
Verður tilfarið ikki borið aftur rættstundis, verður bót givin soleiðis sum yvirlitið vísir:
0-14 dagar ov seint kr. 20,-
15-28 dagar ov seint kr. 40,-
eftir 29 dagar ov seint kr. 100,-
Endurgjald
Geva áminningarnar ikki úrslit, verður endurgjaldskrav skrivað, og somuleiðis kann endurgjald verða kravt fyri oyðilagt og burturmist tilfar.
Saman við endurgjaldskravinum verður eisini kravt eitt innheintingargjald à kr. 100,-
Serliga virðismiklar bøkur, partar av bókaverkum og annað týdningarmikið tilfar
verður virðismett fyri seg


text:
Lene Tanggaard, professari, og Tue Juelsbo, granskingarhjálpari, bæði av Aalborg Universitet, síggja serliga tveir trupulleikar, tá tað snýr seg um læru í organisatiónunum; at vitan hjá teimum, sum eru nýggj í starvinum, ikki verður brúkt, og at nógv gull hvørvur úr organisatiónini, tá roynd starvsfólk gevast. Tí vísa tey bæði á, at tað er tørvur á at menna nýggjar leistir fyri læru á arbeiðsplássum og í organisatiónum.
Støðan er hon, at formlig útbúgving ikki rúmar øllum svarinum til, hvussu hetta verður gjørt best. Men meistaralæra, hugsað í nýmótans høpi, gevur rúm fyri bæði djúpari praksis og fyri vilja til umstilling, halda tey bæði.
Tey síggja tí fleiri fyrimunir við í størri mun at brúka eitt nýmótans slag av meistaralæru, sum er treytað av og varðveitir, at tað í organisatiónini longu eru fólk, sum vita nakað.
Við at hugsa um klassiskt handverk og “gamaldags” meistarar, hava vit funnið út av, at tann mátin at hugsa læru – eisini ella kanska serliga – er viðkomandi í hesum tíðum. Serliga tá vit hyggja breitt eftir heitinum og nýtulka leiklutin hjá meistaranum, halda teir báðir serfrøðingarnir og leggja serligan dent á, at læran fer fram í dagligu uppgávunum.
Læran er ikki frákoblað gerandisdegnum. Hon hoyrir ikki bert heima í skeiðshølunum ella á skúlabeinki. Við tøkni og búskaparligum landsløgum, um alla tíðina broytast, loyvir tann nýmótans meistaralæran okkum at verða meira klár at umstilla okkum og meira klár at læra, tí tað er uppgávan og ikki læran hjá tí einstaka, sum er í miðdeplinum, siga Lene Tanggaard og Tue Juelsbo.
Kelda: lederne.dk


text:
Eru tit í ferð við at avreiða okkara serføroyska laks av landinum?
Politikkur24-02-2017 - 16:39 - Jóanis Nielsen
Vit hava sæð tað fyrr.
Vit kvettu høvdið av vælvirkandi føroysku netbanka-loysnini, og fluttu alt KT-virksemi av landinum. Ongin í Føroyum heldur hetta varð serliga skilagott í dag.
Eru vit í ferð við at gera tað sama við føroyska laksinum?
Um dagarnar frættist at Lívfiskastøðin í Skopun letur aftur, og alt virksemið í Sandoynni skal niðurleggjast.
Men hevur nakar spurt seg sjálvan hvat hetta er, ið er í ferð við at henda?
Á lívfiskastøðini í Skopun eru laksar av norskum og íslendskum uppruna.
Alt bendir á, at staðsetingin er júst tann rætta at hava lívfisk svimjandi, tí at nógvur streymur er uttanfyri Skerið, haðani sjógvurin verður tikin.
So mikið góðar eru umstøðurnar, at Lívfiskastøðin sær onga sjúku sum kemur inn við sjónum, ikki eina lús, onki.
Hetta eru tí framúr umstøður at hava okkara egna tilfeingi svimjandi.
Mær er fortalt at nú eru ætlanir frammi um at flyta allan tann norska fiskin, eini 4-5000 laksar úr Skopun, saman við umleið 60.000 rognum/yngli úr Áunum til Norra.
Norðmenn dragast við nógvar sjúkur í lívfiskinum, hetta verður dult sum mansmorð, og tí er kærkomið at fáa reint og sjúkufrítt avlsmateriali úr Føroyum púra fyri onki. Norrmenn byggja lívfiskastøðir og vit lukka okkara niður.
Síðani skulu vit til at keypa øll rognini úr útlandinum, sum vit koma at brúka í okkara egnu framleiðslu.
Uppá sikt kemur hetta at hava við sær, at vit verða 100% tengd at innfluttum rognum, at aðrir seta prísin fyri hesi rognini, og at vit ongi rogn fáa um ikki vit vilja ganga undir treytirnar frá teimum. Stóra fyritøkan Marks & Spencer eigur stóran part av rognaframleiðsluni, og kemur til eina og hvørja tíð at seta treytirnar og prísin á rognum.
Harafturat hevur tað við sær, at vit í størri mun enn í dag eru í vanda fyri at innflyta sjúkur og laks við feilum av ymsum slagi.
Hvat hesar ætlanir koma at kosta samfelagnum Føroyar upp á sikt er óhugnaligt at hugsa sær. Allright, tað kostar í dag at hava okkara egna avlsmateriali, men kostnaðurin kann lættliga verða fleirfalt hetta, um vit gera okkum 100% avhengig av at fáa rognini úr útlandinum. Hava vit okkara egnu stammu, so kann hon um ikki annað brúkast til at pressa rognaprísin niður úr útlandinum.
Alivinnan og samfelagið Føroyar máttu havt áhuga í at hava ein laks sum er serføroyskur at bjóða útheiminum, ein laks sum vit í Føroyum hava hjúklað um og kynsbøtt í 30 ár, í størri mun enn ein laks sum stavar úr útlandinum.
Í mínari verð er lítið serføroyskt við einum laksi sum vit ikki sjálvi eiga grundstammuna av.
Seinastu føroysku laksarnir svmja í dag inni á Skálafjørðinum, 15.000 í tali. Hesi laksurin er mær fortalt, stendur ikki aftanfyri nakran útlendskan laks í dag, kanska betri.
Eg eri ongin serfrøðingur innan laks og laksaaling, men eg havi ein stoltleika sum føroyingur.
Ein stoltleika sum sigur mær, at vit eiga at halda fast við okkara egna laks, og ikki lata útlendingar seta treytirnar.
Tí má onkur nú traðka fram og seta spurnartekin við avgerðirnar ið tiknar verða fyri tíðina.
Vit eiga beinanvegin at fara undir arbeiðið at varðveita okkara egnu stammu í Føroyum, og tí eiga vit at fara at strúka laksin á Skálafjørðinum, fyri síðani at geva honum bestu og tryggastu umstøður sum hetta land kann bjóða lívfiski, nevniliga at lata hann svimja í kørunum í Skopun.
Tá hava vit tryggja landi okkara eina framtíð við einum serføroyskum laksi, og sum ein síðuvinning hava vit tryggja Sandoynni nøkur arbeiðspláss fram í tíðina.
Vónandi kvettur Landsstýrið við vælsignilsi frá Løgting okkara, ikki høvdið av laksastammu okkara, og virkseminum hjá Lívfiskastøðini í Skopun.
Lat nú viti renna til tykkum aftur, og finnið framm handan stoltleikan sum føroyingar!!
Brandur Sandoy, fyrrverandi tingmaður


text:
Ari av Rana
09.01.2018 - 14:34
Mentan > Vinna & Tøkni > Ferðavinna
Stóri amerikanski tíðindamiðilin, CBS, hevur valt Føroyar sum eitt tað besta ferðamálið í heiminum í 2018.
Ferðingarredaktørurin hjá CBS, Peter Greenberg, ehvði innslag í morgunsendingini, This Morning, har hann valdi tey trý støðini í heiminum, sum fólk eiga at vitja í 2018.
Saman við Portugal og Malta, verða Føroyar nevndar sum besta staðið at ferðast til.
- Í Føroyum fært tú um summarið 22 tímar við dagsljósi um døgnið, undirsjóvartunlar ger tað lætt at ferðast millum oyggjarnar, oyggjarnar hava sítt egna symfoniorkestur, góðan mat, góðar møguleikar at fiska og frálíka søgu, sigur Peter Greenberg.


text:
Lætt at finna slóðina
MP Teknik í Klaksvík hevur evnað til ein sokallaðan “Tracara”, ið ger tað lættari hjá skipum at finna boyður og línustubbar aftur.
Nautisk og elektronisk útgerð til fiskivinnuna hevur ligið frammarlaga hjá MP Teknik hóast felagið eisini fæst við nógv annað, sum til dømis útgerð til alivinnuna og harafturat fæst við alt innan elektronikk, eisini til privat, so sum parabolir og radioloysnir.
Tracarin hjá MP Teknik er slóðbrótandi uppfinning innan leititøkni á sjónum, og er serliga ætlaður skipum og bátum, sum royna við línu. Í línufiskiskapi kann nógv tíð fara til at leita eftir boyum, serliga í ringum sýni. Er Tracari festur á boyuna, sæst neyv positión á plottaranum, og til ber til at sigla beint til útgerðina.
Tracarin er mentur á føroyskari verkstovu eftir ynski frá føroyskum fiskimonnum og í samstarvi við hesar; tí lýkur Tracarin strongu krøvini, sum vera sett til slíkan útbúnað: Fitti húsin er sterkur og haldførur og hýsir góðari, framkomnari tøkni. Tøknin, sum kemur afturat plottaranum umborð er eisini væl umhugsað, álítandi og løtt at brúka.
Ein smidlig og haldgóð dygdarvøra, sum kann spara nógva tíð og olju.
Skip finna slóðina
“Tracarin”, sum MP Teknik hevur gjøgnum hugsað og framleitt, er sera væl umtóktur. Í vævi er hann lítil, nevniliga bert góðar 14 centimetrar langur og 6 breiður. Afturat tí kemur ein antenna íð er 16 centinmetrar long. Tracarin vigar bert 450 gram, so hann er sera lættur at montera á eina boyu.
Tá ein boyða við Tracara er sett út frá einum skipið, ber væl til hjá skiparanum at síggja slóðina eftir boyðuni á plottaranum. Ongin onnur útgerð krevst, Tracarin sendir sjálvur til plottaran og hann røkkur heilar tríggjar fjórðingar.
Serstakliga kemur hesin Tracarin val við hjá skipum, ið seta í stubbum. Um so er, at línan, ella boyðan rekur av leið og ferð útum teir tríggjar fjórðingarnar, ið Tracarin røkkur undir øllum umstøðum, so sær skiparin í plottaranum slóðina eftir boyðuni og kann halda tann vegin boyðan fór. Hetta lættir ótrúligt um, tí skiparin alla tíðina veit neyvt hvar boyðurnar eru og hevur ikki trupulleikar at finna aftur á slóðirnar.


text:
Tá størri tiltøk eru sum t.d. Summarfestivalur, G-festivalur v.m. verða hildnir, liggur vanliga eitt stórt arbeiði aftanfyri, sum skal fyribyrgja eini møguligari vanlukku og í øðrum lagi, hvussu farast skal fram um ein vanlukka hendir. Tá bátafestivalar verða hildnir er eingin beinleiðis góðkend trygdarætlan. Sama er galdandi við kampingina á flúgvarabedingini við flogvøllin.
Politiiš hevur ,saman viš Brunaumsjónini, Skipaeftirlitinum og Fiskiveišieftirlitinum, tikiš stig til at finna eina skipan, sum kann seta upp reglar og leišbeiningar ķ samband viš stųrri tiltųk į sjógvi og landi.
Fyrst ķ juli veršur fundur hildin millum Brunaumsjón Landsins, Skipaeftirlitiš, Fiskiveišieftirlitiš og politiiš. Fundurin fer at seta fokus į trupulleikarnar viš bįtafestivalum og lķknandi ķ samband viš trygdina.
Eftir ętlan veršur arbeitt viš at finna ein leist at ganga eftir, sum setir trygdina ķ hįsęti, tį slķk tiltųk sum bįtafestivalar verša fyriskipaši um landiš. Nógvir bįtar koma til festivalarnar og liggja allir trunkašir saman ķ bįtahylum v.m. Ķmyndar ein sęr, at t.d. eldur kemur ķ ein bįt, so kann eldurin skjótt breiša seg til hinar bįtarnar. Tį so fólk gista umborš į bįtunum til festivalarnar, so er lętt at ķmynda sęr, hvat kann henda.
Sjįlvt um fyrireikararnir skipaš fyri vaktarhaldi, so er hetta ikki nógmikiš. Taš eiga at verša settir reglar og leišbeiningar fyri, hvussu tiltųkini skulu skipast višv. trygdini.
Sama er galdandi viš t.d. kampingini viš flśgvarabedingina. Eingir reglar eru į ųkinum og tķ ętlaš myndugleikarnir at taka hetta upp og finna fram til eina loysn, sum kann vera viš til at fyribyrgja eini vanlukku.
Myndin er tilvildarlig frį Google


text:
Ólavsøkubryggið 2018
Føroya Bjór við ólavsøkubryggi
Nú tjóðarhátíðin stundar til, hevur Føroya Bjór bryggjað eitt serstakt ólavsøkubryggj prýtt við eyðkendum føroyskum litum.
Annika Waag, góðsku- og framleiðsluleiðari á Føroya Bjór, sigur:
“Ólavsøkubryggið er ein serstøk samanseting av malti, humlu og føroyskum urtum. Ólavsøkubryggj hóskar serstakliga væl til føroyskan mat og til ólavsøkuborðið og vit vóna, at føroyingum fer at dáma væl nýggja bryggið.
Ólavsøkubryggið fæst í sølubúðunum hjá Føroya Bjór og í handlunum hjá Rúsdrekkasølu Landsins, sum 0,33 cl. fløska.


text:
Jon Elster
Jon Elster (føddur 22. februar, 1940, Oslo) er norskur politiskur teoretikari. Hann er kendur fyri at lýsa "Social Choice" teoriina.
Social Choice teoriin[rætta | rætta wikitekst]
Politiskar mannagongdir eru tól til at røkka ávísum tingum. Tann avgerandi politiska handlingin er privat, sum ein atkvøðugreiðsla. Endamálið við politikkinum er at fáa eitt kompromis millum mótstríðandi áhugamál. Tað, sum fólk og politikarar vilja, og hvat veljast kann ímillum, er vælkent. Fjølmiðlar í hesum samanhangið vera nýttir sum manipulativ tól, har í tí deliberativa fólkaræðinum vera fjølmiðlar nýttir til at upplýsa. Sum mótsetning til "Social Choice" teoriina nevnir mann Jurgen Habermas, sum sigur at endmálið við politikki, er at fáa ein konsensus.


text:
Hart arbeiðandi, ungi porkeningurin verður eisini partur av Effodeildarliðnum hjá TB/FC Suðuroy/Royn í 2018.
Formaður Tvøroyrar Bóltfelags, Henrik Thomsen og Salmundur Bech skrivaðu undir sáttmála fyri 2018 í vikuni.
Felagið fegnast um, at Salmundur eisini verður partur av besta fótbóltsliðnum í Suðuroynni í komandi árið.
Í kappingarárinum 2017 leikti Salmundur 15 dystir og gjørdi eitt mál. Áðrenn farna kappingarár, tá liðini í Suðuroynni gingu saman um fótbóltssamstarvið, leikti Salmundur fyri TB og var hann ein av lyklaleikarunum í 2016-kappingarárinum, tá leikti hann 28 dystir og gjørdi átta mál.
hetta skrivar tb.fo
myndina: Jan Smedemark


text:
Eirikur Lindenskov 28.04.2015 (11:01)
Zakarias Wang er nú klárur at stilla upp
Allar tær neyðugu undirskriftirnar eru nú komnar í hús, og uttanflokkalistin hjá Zakarias Wang er nú klárur at taka dystin upp.
150 stillarar, tað er tað, sum krevst fyri at stilla upp uttanflokka til fólkatingsval í Føroyum.
– Eg havi nú fingið oman fyri 150 stillarar. Tað koma helst nakrir afturat, men vit kunnu í mesta lagi hava 200 stillarar, sigur Zakarias Wang.
Soleiðis er greitt, at í øllum førum sjey listar stilla upp til komandi fólkatingsval. Sjálvstýrisflokkurin hevur boðað frá, at hann ikki stillar upp. Men tá Jógvan Skorheim varð valdur til formann, segði hann, at tann avgerðin skuldi umhugsast av nýggjum.
Tí kann tað gerast talan um átta listar.
Annita á Fríðriksmørk hevði eina viðmerking um, at allir loysingarflokkarnir áttu at gjørt eina listasamgongu. Men so verður ikki, tí tað ber ikki til at gera listasamgongur. Fólkatingsvallógin varð broytt í 1993, og tá hvarv møguleikin við listasamgongum. Tað eru bara flokkar, sum eru umboðaðir í Løgtinginum, sum kunnu stilla upp til fólkatingsval í Føroyum.
Men við at savna millum 150 og 200 stillarar, so ber til at stilla upp eitt valevni á uttanflokkalista. Skuldu loysingarflokkarnir gjørt ein felags lista, so er bara ein møguleiki, og tað er at stilla upp á listanum hjá einum av flokkunum. Hin møguleikin er, at teir semjast um eitt valevni, sum stillar upp uttanflokka.
Zakarias Wang er valevnið hjá uttanflokkalistanum hesaferð. Skuldi onkur annar persónur verið uppstillaður í staðin fyri Zakarias Wang, so krevjast aftur nýggjar undirskriftir til tess.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Kærleikin man vera tað ríkasta, menniskju kunnu uppliva. Kortini vísa hagtølini, at eitt av hvørjum trimum hjúnaløgum í Føroyum endar við hjúnaskilnaði. Nakað, sum byrjaði við kærleika og vón um eina ríka framtíð, miseydnaðist. Hví?
TAÐ, EG IKKI TAKI ÍMÓTI, GAGNAR MÆR IKKI
“Hví segði eg ikki: “Ja takk!”? Soleiðis kann eg sum menniskja hugsa, tá ið eg angri fortíðina. Um eg ikki tók ímóti eini gávu ella tænastu ella ímóti rósandi orðum, sum vóru ætlað mær. At eg ikki møtti menniskjum, sum bjóðaðu mær sína tíð, sítt vinalag og sín felagsskap. Hvussu nógv ríkari var eg í dag, um eg tók ímóti?
EG TRÚGVI TÍ TRÚVERDA
Hevur tú álit á fólki? Ella kennir tú teg sviknan so mangan, at tú mestsum hevur mist álitið á tíni medmenniskju. Aftur og aftur vísir onkur seg at vera nakað ávíst, men verður síðani avdúkaður fyri nakað heilt annað.
MÁTTLOYSIÐ DRÍVUR TIL BØN
“Um eg vann eina millión krónur, so var lívið betri!” Vit kunnu hava ymiskar hugsanir um, hvat okkum tørvar, soleiðis at lív okkara varð betri. Og tað kann væl vera, at nógv av hesum hevði gjørt lívið lættari, um ikki betri. Men vita vit veruliga, hvat okkum tørvar?
HVAT KANN EG GERA Í DAG FYRI AT TRÍVAST Í MORGIN?
Mangan miseydnast ymiskt hjá okkum menniskjum. Tað, vit ætlaðu, gjørdist ikki, sum vit vónaðu og tað, vit settu okkum fyri, vísti seg at gerast nakað heilt annað. Í slíkum støðum hava vit fyri at spyrja okkum sjálv: “Hví fyrireikaði eg meg ikki?”
RÆTTVÍS AV NÁÐI VIÐ TRÚGV Á JESUS
Tá ið alt kemur til alt ljóðar spurningurin: Hvat er neyðugt hjá mær at vita og gera? Hvør er niðurstøðan? Um eg í einum setningi kann siga, hvat kristindómurin er, hvussu kann eg so siga tað?
MINNIR MYNDA MEG
Viðhvørt hugsa vit um onkran kæran, sum undan okkum er farin. Tað kunnu vera foreldur, ommur, abbar, vinfólk ella onnur, sum ikki eru okkara millum longur. Vit minnast tey. Teirra andlitsbrá, verumáta, gerningar og orð.
SJÁLVSØKNI SKAPAR SKILNAÐ
Ert tú nakrantíð vónbrotin? Tú ætlaði nakað ávíst, men tá ið avtornaði, gjørdist veruleikin ein heilt annar. Tú vart skuffað ella skuffaður av einum øðrum menniskja. Fá komu í føðingardag, hóast tú vónaði fleiri.
VRAKA TAÐ ILLA
Kennir tú støðuna spentur at fara til arbeiðis, men vegna órudd ber ikki til at koma í gongd? Ella vilja halda ein góðan føðingardag, men vegna ein keðiligan gest miseydnaðist tað heila?


text:
Takk!
Í dag eru vit málleys. Við 24.5 prosentum gjørdist Tjóðveldi størsti flokkur á fólkatingsvalinum. Fyri fáum vikum síðan stóðu vit til 17,2 prosent, men í dag stóðu føroyingar saman um tjóðskaparrørsluna, og sendu Tjóðveldi trygt og sterkt inn á fólkating.
Vit vilja nýta høvið at takka øllum teimum kvinnum og monnum, sum hava atkvøtt fyri okkara sterku valevnum kring landið. Øllum teimum, sum hava stuðlað flokkinum við at givið okkum tað álit at atkvøða fyri okkum. Øllu…m teimum, sum hava stuðlað valstríðnum hjá flokkinum, og ikki minst teimum 12, sum hava borið hetta á mál, skulu hava stóra takk.
Vit fara at nýta sessin til júst tað, sum vit hava boðað frá. Vit fara komandi fýra árini at tryggja, at eingin avgerð verður tikin yvir høvdið á føroyingum. Vit fara at stríðast fyri at flyta avgerðarrættin í øllum lutum til Føroya, og vit fara hvønn dag at berjast fyri rættindunum hjá føroyskum borgarum og hjá føroyska vinnulívinum at virka frítt og frælst í øllum heiminum.
Takk! Vit gleða okkum til løgtingsvalið um skamma stund!


text:
Sprintarnir høvdu tað trupult í nógva mótvidninum, men kastaragenturnar vístu at tær eru í ferð við at flyta seg eitt stórt fet framá.
Hamarkast
Fyrsta kappingin var hamarkast. Her royndi Guðrið Káradóttir Petersen seg. Guðrið hevur higartil í ár lagt 19½ m omaná bólkametið, so hon nú bara manglar lítlan metur í føroyska metinum. Tað var tí við spenningin at bíða var eftir kappingini, fyri at vita um Guðrið megnar at halda høga støði hon hevur nátt í ár. Eftir at fyrsta kasti fór í netið, legði hon hamaran út á 37,50 m í øðrum, og tá hon í fjórða kastaði 38,06 m, slerdi hon fast at støði hjá henni er beint undir fjøruti metur strikuni.
100 m
Næsta kappingin var 100 m, har Tórur Mortensen og Miso Buha royndu seg. Her var fitt av vindi ímóti, og tí var ikki hugsingur um at seta met, men tað er góð venjing at royna seg móti vindinum. Tórur kom á mál við tíðini 11,57 sek, sum við standard korrektión fyri vindin liggur sera tætt uppá føroyska metið. Miso Buha vísti at ferðin er á góðari leið, við at renna 12,96 sek.
Diskuskast
So var diskuskast á skránni. Her vóru Helena Svabo Ziska og Guðrið við. Helena hevur stríðst við at umseta góð kast við hálvari atrenning til góð kast við fullari atrenning. Í dag sat teknikkurin í fyrsta kasti, sum gjørdist heilar 27,21 m. Tað er lítlan metur longri enn bólkametið. Hetta fyrsta kasti gjørdist tað longsta hjá Helenu. Guðrið kastaði diskin út á 24,21 m, sum bara er 24 cm frá bólkametinum.
Spjótkast
Síðsta greinin var spjótkast, og her royndu Guðrið, Sunniva Bogadóttir, Helena, Miso og Elin Niclasen seg.
Sunniva, sum er við at venja økslina uppaftur eftir skaða, royndi seg í síni fyrstu spjótkapping síðan síðsta summar. Tað sást tó ikki, at hon hevur kastað lítið og onki í seinastuni, tí longu í fyrsta kasti bøtti hon um sítt persónliga met við góðum metri, og bólkametið við nøkrum centimetrum. Hon steðgaði tó ikki har, tí í triðja umfari kastaði hon enn longur. Úrslitið gjørdist sostatt 35,59 m. Kasti hjá Sunnivu er omanfyri kravið til talentbólkin hjá FÍF.
Elin Niclasen hevur í seinastuni arbeitt við at fáa ferðina við inn í avleveringina, og hevur tað sitið heilt væl til venjing við einstøkum kastum omanfyri 30 m. Fyrsta kast vísti eisini at hetta var við at sita, tí spjótið lendi á 27,83 m, men so fór Elin verðuliga í gongd. Í øðrum umfarið kom hon út á 32,84 m, sum er persónligt met við einum góðum metri. Í triðja kom hon út á 34,15 , og í fimta kom hon heilt út á 35,97 m, og ognaði sær harvið bólkametið við einum góðum metri. Kasti hjá Elin er omanfyri kravið til talentbólkin hjá FÍF.
Miso, sum annars primert venur sprint og lop, royndi seg eisini, og her visti hann at hansara almenni formur er bøttur munandi, tí tríggjar ferðir bøtti hann um sítt persónliga met, fyrst til 34,24 m, so til 35,15 m og so at enda til 36,00 m.
Guðrið og Helena royndu seg eisini, men tað tyktist sum góðu kastini í teirra ser-greinum høvdu drena, tí hvørgin náddi longdir tær áður hava megnað. Guðrið kom út á 22,36 m, meðan Helena kom út á 23,60 m.
Næsta opna kapping verður komandi leygardag (2. Juni) kl 15:00, har 100 m, 800 m, longdarlop og hæddarlop er á skránni.


text:
Leikstjórarnir handan filmin, Wachowski systkini (Tha Matrix og Speed Racer) og Tom Tykwer (Perfume: The Story of a Murderer og The International), hava sligið seg saman, at gera ein film, ið sigur søguna um nøkur lív bundin at hvør øðrum.
Forfilmurin er ein av teimum heilt longu, um hetta søgdu leikstjórarnir, at søgan sigur so nógv. Fyri at vit skulu fáa eina nøkurlunda mynd av, hvat filmurin er um, mátti forfilmurin gerast langur. Tó er hann ikki drúgvur, men gevur okkum heldur hug at síggja meir av hesi sera stóru og áhugaverdu søguni.
Cloud Atlas er gjørdur eftir bókini við sama navni, skrivað av David Mitchell. Hon fevnir um seks søgur, sum allar hava við hvørja aðra at gera. Byrjað verður á havinum í 1900 talinum, har bókin tekur okkum heilt til eina post apocalyptiska framtíð.
Filmurin hevur nakrar av teimum heilt stóru leikarunum við, millum hesar eru Tom Hanks, Hugo Weaving, Halle Berry, Hugh Grant, Susan Sarandon og Jim Sturgess.
Cloud Atlas er settur at hava heimsfrumsýning 26. Oktobur 2012


text:
Orð: Petur Jacob Sigvardsen
Viðmerking: Yrktur 7.mai 2007.
So snimma eg teg sanna Gud mín kendi
sum skapara og himnafaðir mín,
og son tín, Krist, sum tú til jarðar sendi
at fremja mikla frelsugerning tín.
Ei nakar annar Gud er til,
tað Halgi Andi okkum boða vil.
Við Jesusi Guds vilji fram varð borin
í hvørjum orði, hann um varrar bar,
tí Kristus eitt við faðirin er vorðin,
og lívsins orð her øll hans tala var.
Tí eiga øll børn frelsarans
at verða verandi í halga orði hans.
Av góðsku Guds og eftir Kristi orði
í skírnini vit vórðu endurfødd.
Krist náðar oss við halga altarborðið,
við deyða hans vit eru vorðin grødd.
Hjálp, at vit Guds orð gloyma ei,
men føst í trúnni liva alt várt æviskeið.


text:
SPURT OG SVARAÐ
INNGJALDSTRYGGING Í SAMBAND VIÐ ÓARBEIÐSFØRI
Inngjaldstrygging merkir, at gjaldið fellur burtur um, arbeiðsorkan verður skerd við 2/3 ella meira. Gjaldið fellur burtur 3 mánaðir eftir at óarbeiðsføri er staðfest, og LÍV rindar hetta, so leingi óarbeiðsføri stendur við. Mesta longdin á hesum tíðarskeiði er í mun til gjørdu tryggingaravtaluna.
Tú finnur áheitan um veiting undir oyðubløð.
Tá vit hava móttikið tína áheitan, biðja vit um neyðugar upplýsingar hjá sjúkrahúsverkinum ella tínum lækna, soleiðis at vit kunnu viðgera málið.
KUNDAPORTALURIN Mítt LÍV
Brúkaranavnið er títt p-tal. Afturat hesum ritar tú inn við einum loyniorði.
Hevur tú ikki eitt loyniorð, er tú vælkomin nýta formin niðanfyri. Minst til at fylla út allar teigar og boða frá, at tú ynskir eitt loyniorð til kundaportalin Mítt LÍV.
Tá tú ritar inn fyrstu ferð, verður tú biðin um at skráseta teldubústað og fáa tær títt egna loyniorð. Eftir hetta fært tú ein teldupost frá okkum, sum váttar nýggja loyniorðið. Teldubústaðurin verður eisini brúktur, um tú gloymir títt loyniorð.
HVAT MERKIR GAJLDSSKÁI
Gjaldsskái merkir, at rætturin til trygging heldur áfram, hóast inngjaldið steðgar. Gjaldið fyri tryggingarpartin verður mótroknað í uppsparda virðinum á pensjónstryggingini.
Fleiri fakfeløg hava í sínum avtalum, at tað sjálvvirkandi verður veittur gjaldsskái í tilsamans 1 ár.
Set teg í samband við okkum, um tú ert í iva ella ynskir nærri frágreiðing.
ÚTGJALD VEGNA DEYÐA
Sorinskrivarin boðar okkum frá í sambandi við øll andlát í Føroyum.
Við deyða verður útgoldið til tann, tú hevur tilskilað á tryggingini.
Skal upphæddin flytast til búgvið, verður hetta gjørt í samstarvi við Sorinskrivarin.
ÚTGJALD VEGNA ÓARBEIÐSFØRI
Tú hevur rætt til hesa veiting, um arbeiðsorkan er skerd við 2/3 ella meira. Útgjaldið byrjar 3 mánaðir eftir, at óarbeiðsføri er staðfest.
Tú finnur áheitan um útgjald undir oyðubløð.
Tá vit hava móttikið tína áheitan, biðja vit um neyðugar upplýsingar hjá sjúkrahúsverkinum ella tínum lækna, soleiðis at vit kunnu viðgera málið.
ÚTJGALD VEGNA HÆTTISLIGA SJÚKU
Hesar sjúkuavgerðir (diagnosur) er fevndar av tryggingini.
Tú finnur áheitan um hesa veiting undir oyðubløð. Tá vit hava móttikið tína áheitan, biðja vit um neyðugar upplýsingar hjá sjúkrahúsverkinum ella tínum lækna, soleiðis at vit kunnu viðgera málið.
ÚR STARVI
Set teg í samband við okkum, so finna vit í felag fram til hvøjir møguleikarnir eru.
NÝTT STARV
Set teg í samband við okkum, so finna vit í felag fram til hvussu tú skipar tínar tryggingar og eftirløn frameftir.
FRÁ VEGNA ALDUR
Vit seta okkum í samband við teg, tá dagurin nærkast. Tá verður greitt frá, hvussu útgjaldið er skipað, og vit spyrja teg, hvar peningurin skal flytast.
EFTIRLØNARUPPSPARING Í DANMARK
Tað ber til at flyta hesa uppsparing heim til Føroyar. Tað verður í fyrstu at atløgu rinda avgjald til danska statin á 60%, og síðani verða 40% flutt heim til Føroyar. Tá hesin peningur er settur inn aftur á eina eftirlønarskipan í Føroyum, søkir tú - umvegis TAKS - um at fáa danska avgjaldið afturrindað og flutt inn á tína eftirløn. Hevur tú búð og skattað í Føroyum, meðan inngoldið er til donsku skipanina, verður alt avgjaldið endurrindað. Hevur tú búð part av tíðini í Danmark, verður endurrindað lutfalsliga í mun til tíðina, tú hevur búð í Danmark. Vit hjálpa tær fegin at kanna eftir, hvør nágreiniliga støðan er í tínum føri.
HVÍ ER NEYÐUGT VIÐ HEILSUVÁTTAN
Heilsuváttan verður nýtt fyri at seta øll tey tryggjaðu so javnt sum gjørligt í tryggingarhøpi. Við innliman meta vit um váðan og áseta treytir og gjald í mun til tær upplýsingar, sum standa í heilsuváttanini.
BROYTT HJÚNASTØÐA
Tú eigur at hugsa um tilskilan soleiðis, at eitt møguligt útgjald við deyða, verður í tráð við tíni ynskir.
Samband við LIV
Vitja okkum mánadag - hósdag kl. 10-16
og fríggjadag kl. 10-15
Kopargøta 1 – Boks 206 - 110 Tórshavn
Tú er vælkomin at skriva eini boð til okkara niðanfyri við at fylla út teigarnar.
Vinarliga minst til at skriva inn P-talið.


text:
U19 dreingir: Vunnu 5. plássið eftir sigur á Íslandi
U19 dreingirnir vunnu í dag 5. plássið í evropeisku flogbóltskappingin í Onglandi, sum teir hava verið við í síðani hósdagin.
Dysturin í dag um 5. plássið var ímóti Íslandi, og dreingirnir megnaðu at vinna dystin 3-1. Føroyar vunnu fyrsta settið 25-20, men taptu so tað næsta 20-25.
Men so kom vend í aftur, og Føroyar vunnu triðja settið 25-21, eins og teir smurdu Ísland av 25-14 í 4. og seinasta settinum 25-14.
Meginparturin at liðnum hevur eisini møguleika at spæla við komandi ár, so hetta eitt ungt lið, sum hevur verið við í kappingini, og tí verður vónað, at liðið fær betri úrslit komandi ár.
Nr. 3 í kappingini gjørdist Ongland, sum vann 3-0 á Noregi.
Dystin um gullið vann Svøríki 3-2 á Danmark, eftir at Danmark hevði vunnið fyrstu tvey settini.
Finala: Svøríki - Danmark 3-2 (21-25, 21-25, 25-23, 25-22, 15-12).
Føroysku U19 dreingirnir verða aftur í Føroyum í annaðkvøld við Atlantic Airways.
Leikararnir í dystinum í dag vóru:
Niels Niclasen, Fleyr
Ingolvur Eyðunsson Olsen, ÍF
Hjørtur Sólstein, ÍF
Ari í Haraldstovu Petersen, SÍ
Ragnar Weihe, SÍ
Hjørtur Joensen, SÍ
Jón Weihe Simonsen, SÍ
Oddur í Haraldstovu Petersen, SÍ
Dávið Hentze, Mjølnir
Hákun Weihe Heinason, Fleyr
Jónfinnur Jógvansson Hansen, Fleyr
Julian Vest Niclasen, SÍ
Venjarar:
Rajko Petrovic
Hans Simonsen
Liðleiðari: Hanna Helena Weihe Simonsen


text:
Nevnd
Nevndin er mannað av 5 sálarfrøðilesandi, sum lúka treytirnar, ið eru settar fyri at verða partur av lestrarfelagnum. Hesar kunnu lesast undir viðtøkum felagsins. Nevndin varð stovnað av Føroyskum Sálarfrøðingum, men hóast hetta, so skal hon skiljast sum ein sjálvstøðug nevnd, har lesandi sjálvi taka avgerðir og seta dagsskránna.
Nevndarlimir og uppgávubýti:
Forkvinna: Maria Svabo Samuelsen
Er orðstýrari til fundir, leggur skrá fyri og innkallar til fund. Hevur samband við FS og onnur viðkomandi. Er SAK-umboð.
Næstforkvinna: Katrin Mohr
Virkar sum forkvinna, tá forkvinnan er burturstødd og hjálpir til við øðrum uppgávum.
Skrivari: Birita Lamhauge Jóansdóttir
Skrivar fundarfrágreiðingar tá nevndin hevur fund og skipar Dropbox.
PR-fólk: Elisabeth Nygaard
Er bindilið millum nevndina og limir felagsins eitt nú gjøgnum samskifti á Facebook bólkinum.
Kassameistari: Elsubet Vidtfeldt
Hevur ábyrgd av tí peningaliga.
Umframt hetta býtið verða uppgávur býttar út í nevndini hvørja ferð, vit hava fund, soleiðis at arbeiðsbyrðan er áleið javnt býtt. Nevndin hevur í minsta lagi fund einaferð um mánaðin. Fundir eru á leið 2-3 tímar langir. Alt nevndararbeiðið er sjálvboðið arbeiði.


text:
Lítli kongafiskur (kongafiskaættin)
Sebastes viviparus Krøyer, 1845
Stødd: Lítli kongafiskur verður upp í einar 35 cm langur, men vanliga liggur hann um 18-25 cm.
Dýpi: Hann er úr 10 metra dýpi niður á 750 metra dýpi, men vanliga grynri enn 300 metrar.
Litur: Hann er reydligur, appilsinlittur um bakið og síðurnar. Hann er nakað ljósari undir búkinum. Oftast hevur hann nakrar myrkar, óregluligar blettir á síðunum og tykist tá grómutur. Ein dimman blett hevur hann ovast á kápuni. T
Teinar: R XIV-XVI + 13-14 (12-15); G II + 7.
Lýsing: Lítli kongafiskur er hávaksin fiskur. Hann hevur eina ryggfjøður, teir hørðu teinarnir eru fremstir, eina gotfjøður, har eru teir hørðu teinarnir eisini fremstir. Uggafjaðrarnar eru nakað stórar og rundligar. Búkfjaðrarnar eru nakað minni. Hann hevur lítla beinknútu fremst á undirkjaftinum. 5 beinpíkar eru á kápuni. 11-13 roðslur eru í eini linju upp og á skák frameftir frá aftara enda á gotfjøðurini til strikuna. Eygnatvørmátið er størri ella eins stórt og longdin fremst av undirkjaftinum til eygað (kjafturin saman). Kongafiskasløgini fáa livandi ungar.
Eyðkenni: Hann líkist mest stóra kongafiski og trantkongafiski. Tann niðasti av teimum 5 píkunum á kápuni vísir á skák niður aftureftir.
Týdningur: Hann hevur ikki havt vinnuligan týdning.
da: Lille rødfisk, en: Small redfish – Norway haddock, fr: Petit sèbaste, ís: Litli karfi, no: Lusuer, tý: Kleiner Rotbarsch
Sí myndir og videoklipp her.
Mouritsen, Rógvi: Fiskar undir Føroyum. Føroya Skúlabókagrunnur og Fiskirannsóknarstovan. Tórshavn. 2007.
Sporðdrekafiskar Scorpaeniformes
Í sporðdrekahópinum eru 26 ættir, ið hava 279 slektir og 1477 sløg.
Av hesum eru undir Føroyum 7 ættir við 17 slektum og 23 sløgum:
Fiskarnir í hesum hópinum eru í stødd smáir til miðal, sterturin er oftast nakað rundaður aftureftir, onkuntíð innbogin, men sjáldan sýldur. Uggafjaðrarnar eru oftast avrundaðar aftan.
Fiskarnir eru oftast klæddir við píkum ella beinplátum um høvd og bul, yvirhøvur hvassir, harðir og knortlutir fiskar.
Sporðdrekafiskar eru um øll høv, onkur sløg eru í blandingsvatni og onkur eisini í feskvatni.


text:
Heri Simonsen 15.04.2018 (19:05)
Gestur: Uppiborin javnleikur
TRÝST á PÍLIN undir MYNDINI, og hoyr samrøðuna Petur Asbjørn Lervig gjørdi á Rás2, har hann prátaði við Gestur B. Dam hjá EB/Streymi, ið saman við liðfeløgunum spældi góðan javnleik 1-1 ímóti FM-vinnarunum hjá Vìkingi.
Og Gestur B. Dam heldur, at tað var fult uppiborið, at EB/Streymur vann sær eitt stig í Hólmanum á Eiði í dag.
Gestur B. Dam heldur, at EB/Streymur hevði gott tamarhald á Víkingi í dag.
Samrøðan Petur Asbjørn Lervig gjørdi við høvuðsvenjaran hjá Víkingi, Maurice Ross, ið heldur, at málið hjá EB/Streymi var offside hoyrist HER
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Sverri Egholm
11.06.2018 - 21:12
Tíðindi > Vinna & Tøkni > Ferðavinna
Eitt av stóru ferðamannaskipunum, sum vitja Føroyar í summar, var á Havnini í dag.
Talan er um Mein Schiff 3, sum TUI Cruises eigur.
Mein Schiff er 293.2 metrar langt, 35,8 metrar breitt, hevur pláss fyri 2506 ferðafólkum og telur 1000 starvsfólk.
Stóra ferðamannaskipið kom í morgun og í allan dag hava ein rúgva av fólki verið at sæð millum annað í Havnini. Mein Schiff loysti aftur í kvøld.
Fríggjadagin er aftur eitt stórt ferðamannaskip í Føroyum tá 221,5 metrar langa Magellan aftur vitjar.
DroneDirector við Simon Nordendal tók nakrar myndir í dag.


text:
Magnus spyr Rigmor um yrkisútbúgving innan fiskireiðskap
18. september 2018
Magnus Rasmussen, løgtingsmaður fyri Sambandsflokkin, fer á tingfundinum í morgin mikudagin 19. september at seta ein munnligan fyrispurning til Rigmor Dam, landsstýriskvinnu í skúlamálum um yrkisútbúgving innan fiskireiðskap - serliga trol og nót
Spurningar til landsstýriskvinnuna:
1. Hvussu nógvir næmingar hava tikið hesa yrkisútbúgving síðan byrjan?
2. Heldur landsstýriskvinnan, at ein slík útbúgving eigur at vera í Føroyum?
3. Hevur landsstýriskvinnan ætlanir um at gera broytingar við hesi yrkisútbúgving?
Viðmerkingar
Seinastu árin hevur nógv verið tosað um at menna allar handverkaravinnur í Føroyum, at eggja teim ungu at taka eina slíka útbúgving og at skapa góðar fortreytir hjá teimum, sum ætla sær handverkaravegin.
Samfelagið hevur sanniliga brúk fyri handverkarum, og tørvurin og eftirspurningurin eftir handverkarum økist ár fyri ár - bæði í Føroyum, men eisini í úti í heimi.
Nútíðarsamfelagið fær ikki virkað nóg væl, um ikki hesar ymisku handverkaravinnurnar eru mannaðar við væl lærdum handverkarum. Seinnu árin er meiri dentur lagdur á at betra um møguleikarnar hjá teimum, sum velja sær handverkið sum starv, bæði tá hugsað verður um umstøðurnar hjá lærlingum og eisini hjá teimum, sum taka lærlingar í læru.
Í 2004 kom ein arbeiðsbólkur, sum var mannaður við fólki úr Mentamálaránum, vinnuni og Fiskimannafelagunum við einum áliti um, hvussu ein yrkisútbúgving innan fiskireiðskap – serliga trol og nót kundi verið skipað. Í álitinum verður m.a. skrivað, at tað er ynski hjá vinnuni, at møguleiki verður fyri at fáa eina handverkaraútbúgving innan trol og nót. Útbúgvingin kundi verðið skipað sum aðrar yrkisútbúgvingar, og at lærutíðin kundi hóskandi verið á trolarum, nótabátum og trolvirkjum.
Í 2007 var kunngerð lýst um yrkisútbúgving innan fiskireiðskap - serliga trol og nót, við heimild í løgtingslóg nr. 94 frá 29. desember 1998.
Sambandsflokkurin
RN
Back


text:
Meðan Venstre, Sosialdemokratiet og SF eru sera stúrin, nú Donald Trump hevur boðað frá, at USA viðurkennir, at Jerusalem er høvuðsstaður í Ísrael, eru tey í Dansk Folkeparti harafturímóti fegin um hesa avgerðina hjá amerikonsku stjórnini.
Søren Espersen, talsmaður hjá DF í uttanríkismálum, segði í hesum sambandi við DR í kvøld, at...
- Ein er noyddur at fyrihalda seg realistiskt til tingini. Jerusalem ER høvuðsstaður í Ísrael. Tað er har, Ísrael hevur sína stjórn, ting og hægsta rætt. Tað er ein staðfesting.
Espersen legði aftrat, at hann er eisini fegin um, at amerikanska sendistovan í Tel Aviv nú verður flutt til Jerusalem. Hetta heldur hann, at Danmark eisini átti at gjørt.
- Tað hevði klætt tí donsku stjórnini at fylgt í fótasporunum hjá USA. Eg havi ikki tær stóru vónirnar, men hetta er nakað, sum vit í DF hava ynskt í nógv ár.
Hann heldur ikki, at avgerðin hjá amerikonsku stjórnini kemur at skaða friðartilgongdina í regiónini:
- Har er eingin friðartilgongd í løtuni, og tað hevur tað ikki verið í fleiri ár. Eg haldi, tað er útmerkað, at tað verður sligið fast, at Jerusalem er høvuðsstaðurin í Ísrael. Palestinensararnir mugu bara hava sín høvuðsstað onkra aðrastaðni, um teir gerast ein sjálvstøðugur statur, segði hann at enda.
Um tú veitst okkurt, sum VP ikki veit - skriva so til vp@vp.fo


text:
Tróndur Arge 12.06.2018 (21:33)
Mikkjal Thomassen: Hitin ikki ein umbering
Lutakastið til undanumfarið í Europa League hevur verið í dag. KÍ skal spæla móti Brikirkara av Malta. Venjarin hjá KÍ, Mikkjal Thomassen, er við gott mót, men er varin við at styrkismeta mótstøðuliðið, sum hann var við til at vinna á í 2006.
Les eisini: B36 til Gibraltar og KÍ til Malta
-Eg havi ikki havt tíð at granska teir enn, men vit spældu ímóti teimum í 2006 og vunnu. Men eg havi frænir av, at teir hava klárað seg væl í seinastuni, sigur Mikkjal Thomassen og leggur afturat:
-Vit hoyra jú, at teir hava vunnið á liðum sum Hearts úr Skotlandi og West Ham í Onglandi. Um tað er veruliga styrkin hjá teimum, so er talan um eitt torført lutakast, men vit fara nú at seta okkum inní støðuna hjá liðum, sigur venjarin hjá KÍ.
Hitin ikki ein umbering
KÍ skal spæla fyrra dystin á Malta, meðan returdysturin verður í Gundadali. Tað plagar at verða ein fyrimunur.
-Statistiskt sæð er tað ein fyrimunur, at hava seinna dystin á heimavølli. Um tað er bakandi heitt á Malta, so kann tað verða ein vansi, men spælararnir hjá okkum eru væl fyri, so tað verður ikki ein umbering. Eg vænti, at vit eru kropsliga væl fyri og fara at gera tað torført fyri teir í fyrra dystinum, sigur Mikkjal Thomassen.
Hann leggur aftur, at hetta er ein stuttlig og spennandi uppgáva, sum á pappírinum er lættari enn seinast, tá KÍ í fjør var í Evropa.
-Hetta er bæði stuttligt og spennandi. Tað er stórur áhugi frá áskoðarunum, og óansæð styrkina hjá teimum, so verður hetta ikki líka torført sum móti AIK, sigur Mikkjal Thomassen at enda.
Í fjør megnaði KÍ at spæla málleysan javnleik á heimavølli móti AIK Stokholm, men tapti greitt á úti vølli.
Europa League:
28. juni:
B36 - St Joseph's
Birkirkara - KÍ
5. juli:
St Joseph's - B36
KÍ - Birkirkara
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Festivalar
HEVUR TÚ HUGSAÐ UM, AT TÚ KANST STYRKJA SÁLARLIGU HEILSUNA HJÁ TÆR OG ØÐRUM, TÁ IÐ TÚ TEKUR LUT Á FESTIVALUM?
Tá tú tekur lut í stórum átøkum sum festivalum, ert tú virkin bæði kropsliga, sosialt og andaliga, tú ert partur av felagsskapinum á festivalinum, og tú ert hugbundin í tónleikinum og ymiska virkseminum á staðnum. Festivalar eru eisini eitt gott høvi at gera okkurt stuttligt saman við tínum vinum og læra nýggj fólk at kenna. Tú kanst fordjúpa teg í tónleikinum, dansa fyri lívinum, njóta føroysku náttúruna og um høvi býðst, kanst tú leypa á sjógv og fáa hitan aftur í pottinum saman við øðrum. Alt hetta kann geva tær góð minni fyri lívið. Tá nógv fólk eru savnað á festivali, kann skjótt blíva tørvur á, at tú veitir eina hjálpandi hond. Hetta kann hava jaliga ávirkan á umhvørvið og geva tær eina góða kenslu, tí tú gert mun í felagsskapinum. Tá tú ert virkin á ymiskar mátar, ger eitthvørt saman við øðrum, ið gevur meining fyri teg, er alt hetta við til at betra um sálarligu heilsuna hjá tær. So ver virkin, ver saman og ver hugbundin á føroysku festivalunum – tað er ABC fyri sálarliga heilsu.


text:
Gudstænasta í gjónni
Sunnudagin 14. august 2016, klokkan 14, verður guðstænasta í gjónni við Gjógv. Tað verður við prestunum Bergtóri Hjelm Bjarkhamar og Emil Olsen. Umframt felagssálmasangin fer Vestmanna Sangkór, stjórnað av Benjamin Gaasedal, at syngja undir gudstænastuni. Urguleikari verður Gudmundur Mortensen.
– Nú summarið fer at halla, kundi tað eisini verið ein góð útferð hjá avbygdarfólki til Gjáar henda dagin. Veðurforsagnirnar benda á, at tað verður turt og bert lítil vindur, siga fyrireikararnir.
Sunda kommuna boðar frá, at í samband við gudstænastuna verða litaðu ljósini í Gjónni tendraði um vikuskiftið.
Prestarnir og sangkórið bjóða øllum vælkomnum.


text:
Umsókn um grundstykki
Reglugerð fyri grundstykkjalistan hjá Runavíkar kommunu
- Frá 01.06. 2014 skulu allar umsóknir til grundstykkjalistan verða skrivligar.
- Umsóknin verður sett á grundstykkjalistan, tá umsøkjarin hevur goldið kommununi tað til eina og hvørja tíð ásetta depositum.
- Fyri at vera settur á listan, skal umsøkjarin vera
- Fyltur 18 ár
- Ikki eiga kommunalt ella privat grundøki í Runavíkar kommunu ella vera giftur ella samlivi við persón, ið eigur slíkt grundøki
- Hava inngoldið kr. 20.000,- í depositum. Upphæddin verður trekt av søluprísinum fyri grundøkið, tá hetta verður útlutað
- Velur umsøkjari av eini ella aðrari orsøk at lata seg strika av aftur listanum, verður upphæddin goldin aftur uttan rentur.
- Umsøkjari, ið stendur fremst á listanum, fær fyrst boðið grundøki.
- Umsøkjari, sum sambært grundstykkjalistanum fær boðið kommunalt grundøki, men ikki hevur møguleika at taka av tilboðnum, kann, um hann ynskir tað, varðveita plássið á gundstykkjalistanum. Hetta kann tó bert gerast tvær ferðir, og verður umsøkjarin strikaður av listanum, um hann ikki tekur av triðju ferð.
- Um umsøkjari ella hjúnafelagi/samlivari eiga hús, tá hann søkir um ella fær tilboð um kommunalt grundøki, kann hann ikki fáa játtað grundøki frá kommununi, fyrrenn váttan fyriliggur uppá at húsini verða seld.
- Nevndu reglur verða at galda fyri grundstykkjalistan hjá Runavíkar kommunu, og verða stýrdar umsitingarliga.
- Møgulig frávik frá reglunum kunnu bert góðtakast, tá talan er um serstakar grundir, og skal Byggi- og býarskipanarnevndin í hvørjum einstøkum føri góðkenna hesi.